cyanic-selkie/wikianc huggingface dataset:
གཏམ་པད་མའི་ཚལ་གྱི་ཟློས་གར་
༄༅། །ལྷ་ཆོས་དང་མཐུན་པའི་གཏམ་པདྨའི་ཚལ་གྱི་ཟློས་གར་ཞེས་བྱ་བ་བཞུགས་སོ། །
རེ་བ་ཕྱི་མའི་ཡུལ་ནས་བྱེད། ། ཤི་མིག་དུར་ཁུང་ནང་ནས་བལྟ། ། ཁ་ཆེམས་ཚིག་གསུམ་དེ་ལས་མེད། ། དོན་དེ་སྙིང་གྲོགས་ཐུགས་ལ་ཆོངས། ། ད་ནི་བཙན་པོའི་རྫོང་ལ་བྱོན། ། ང་རང་ཤི་ཡུལ་འགྲོ་ན་ཡང་། ། རྗེས་ལ་ཁྱེད་ཡོད་སེམས་ལ་ཕན། ། ལྷ་ཆོས་བསྒྲུབས་ན་གཉིས་ཀར་ཕན། ། སྐྱིན་ཐང་སེར་བ་མ་སླེབ་གོང་། ། ལ་འུར་གབ་ས་བཙལ་ན་དགའ། ། སྐུ་ཁམས་བདེ་བའི་སྨོན་ལམ་འདེབས། ། ཡུན་དུ་བཞུགས་པའི་སྨོན་ལམ་འདེབས། ། ལྷ་ཆོས་འགྲུབ་པའི་སྨོན་ལམ་འདེབས། ། ཐུགས་བཞེད་མཐར་ཕྱིན་སྨོན་ལམ་འདེབས། ། ད་ནི་སྐུ་ཁམས་ཅི་བདེར་བཞུགས། ། ཟེར་ནས་དབུགས་འཐུམ་འཐུམ་འདུག་གོ ། དེར་འདབ་ཡངས་ཀྱང་སྙིང་ལ་སྡུག་བསྔལ་གྱི་ཚེར་མ་དབལ་ཚ་བ་གློ་བུར་དུ་སླེབ་ཅིང་མྱ་ངན་གྱིས་གདུངས་ནས་གཏམ་ལན་གཞལ་མ་ནུས་པས་ཨ་ཁ་ཁ་ཟེར་ཞིང་འདུག་པ་ན། རླུང་དམར་གྱི་གསེབ་ནས་སེར་བ་ཐ་ར་ར་འབེབས་ཤིང་། སྟེང་གི་ནམ་མཁའ་ནས་འབྲུག་སྒྲ་དྲག་པོ་འུ་རུ་རུ་སྒྲོགས་ཏེ། གློག་དམར་གྱི་ཞགས་པ་བར་སྣང་ལ་ཚུབ་ཚུབ་འཁྱུགས་ཤིང་བྱུང་བས། འདབ་ཡངས་ཀྱང་ཅི་བྱ་གཏོལ་མེད་པར་གྱུར་ནས་གད་ཁུང་ཞིག་ཏུ་འཛུལ་ནས་ཀྱི་ཧུད་ཀྱི་ཧུད་ཅེས་སྨྲ་ཞིང་འདུག་གོ དེ་ནས་སེར་བ་དྲག་ཏུ་བབས་ཏེ་ཤྭ་འོད་དང་རྦབ་རྒོད་ཀྱིས་རི་ལུང་ཁེངས་ཤིང་། གནམ་ལྕགས་ཀྱི་ཚག་སྒྲས་གནམ་ས་འགེངས་པ་ལྟར་བྱེད། ཆུ་ཀླུང་ཐམས་ཅད་རྦ་རླབས་འཕྱོ་ཞིང་གནམ་དུ་འཕྱུར་བ་སྙམ་བྱེད།
རི་ཐམས་ཅད་ནི་གྲོག་པོར་བཏང་།  ཐང་ཐམས་ཅད་ནི་གྲམ་པར་བརྡལ།  མཚོ་ཐམས་ཅད་ནི་ཁྲག་ཏུ་ཁོལ།  རྩྭ་ལྡུམ་དང་མེ་ཏོག་ཐམས་ཅད་ཀྱང་ཆེ་བ་རྣམས་བསྙིལ།   ཆུང་བ་རྣམས་བརྡལ།   རིང་བ་རྣམས་བཅག  ཐུང་བ་རྣམས་མནན།   ཕྲ་མོ་རྣམས་རྗེས་ཤུལ་ཙམ་ཡང་མེད་པར་བྱས་ནས་འདུག་གོ ། དེའི་རྗེས་སུ་སྤྲིན་ནག་རྣམས་དྭངས་ནས་ཉི་མ་གསལ་པོ་ཞིག་ཤར་བྱུང་བས་འདབ་ཡངས་ལངས་ཏེ་པདྨའི་ཚལ་དུ་ཕྱིན་པས།  སྤང་དང་འདམ་ལ་སྐྱེས་པའི་མེ་ཏོག་ཐམས་ཅད་ནི་ཆེ་བ་རྣམས་ཐང་མར་བརྡལ་ནས་བསྙིལ་འདུག   ཆུང་བ་རྣམས་ནི་ཤུལ་རྗེས་ཙམ་ཡང་མི་མངོན་པར་སོང་འདུག   ཆུ་ན་གནས་པའི་པདྨ་ཐམས་ཅད་ནི་སེར་བ་འབབ་པའི་ཚེ་ཆུ་གཏིང་དུ་བྱིངས་ནས་སླར་སེར་བ་དྭངས་ཚེ་ཆུ་ཁར་གཡེངས་ཤིང་འདབ་མ་ཡང་ཁ་བྱེ་སྟེ་འདུག་པ་ལ་བུང་བ་འགའ་ཞིག་འཕུར་ལྡིང་གིས་རྩེ་ཞིང་ཉམས་དགའ་དགའ་ལྟར་འདུག   ངག་སྙན་གནས་པའི་མེ་ཏོག་ཀྱང་སེར་བས་མ་བཅོམ་པར་འདུག་རུང་མེ་ཏོག་ཆུ་གཏིང་དུ་བྱིངས་པས་ངག་སྙན་སྦུབས་སུ་འཐུམས་ནས་ཤི་སྟེ་རོ་ཡང་གུམ་གུམ་པོར་བྱས་ནས་གེ་སར་ལ་འབྱར་འདུག་དེར་འདབ་ཡངས་ཤིན་ཏུ་མྱ་ངན་གྱིས་ནོན་ནས་སྙིང་ཁར་འཚངས་ཤིང་མིག་མཆི་མས་གང་ནས་འདུག་སྟེ།  ཉི་འོད་གསལ་བ་དང་པད་འདབ་བྱེ་བ།  བུང་བ་གཞན་གྱི་རྩེ་དགའི་རྣམ་འགྱུར་སོགས་སྔར་སེམས་ལ་དགའ་བ་སྐྱེད་པ་ཐམས་ཅད་ཀྱང་སྡུག་བསྔལ་གྱི་སྣོན་པར་གྱུར་ནས་ཤིན་ཏུ་ཉམ་ཐག་པའི་སྐད་ཀྱིས་སྨྲེ་སྔགས་འདོན་པ།
ཀྱི་ཧུད་ཀྱི་ཧུད་ཀྱི་ཧུད། ། རེ་སྡུག་རེ་སྡུག་རེ་སྡུག ། སྡུག་བསྔལ་འཁོར་བའི་གནས་ཚུལ། ། སྡུག་བསྔལ་འདི་ལ་ལྟོས་དང་། ། མི་རྟག་སྒྱུ་མའི་གྲོང་ཁྱེར། ། ཞིག་ཤུལ་འདི་ལ་ལྟོས་དང་། ། མི་རྟག་འཁྲུལ་བའི་གནས་ཁང་། ། འགྱེལ་ཚུལ་འདི་ལ་ལྟོས་དང་། ། མི་བདེན་བསླུ་བའི་འདོད་ཡོན། ། འགྱུར་ཚུལ་འདི་ལ་ལྟོས་དང་། ། སྔར་ཞིག་བཀོད་པའི་མེ་ཏོག ། ད་ལྟ་འདབ་བརྒྱ་ཉམས་འདུག ། ད་ནངས་བདེ་སྐྱིད་ཡུལ་ལྗོངས། ། ད་ལྟ་སྡུག་བསྔལ་འཛོམས་འདུག ། སྔོན་ཆད་འགྲོགས་པའི་གྲོགས་བཟང་། ། ད་ལྟ་ལུས་སེམས་བྲལ་འདུག ། སྔོན་ཆད་བག་ཕེབས་འདབ་ཡངས། ། ད་རེས་རེ་ཐག་ཆད་འདུག ། སྔོན་ཆད་ཉམས་དགའི་འདོད་ཡོན། ། ད་ལྟ་སྡུག་བསྔལ་གྱུར་འདུག ། ད་ནངས་མཛེས་པའི་རྐང་དྲུག ། ད་ལྟ་རོ་རུ་གྱུར་འདུག ། སྣང་ཚུལ་འདི་ལ་བསམས་པས། ། སྐྱོ་སྐྱོ་སེམས་པ་སྐྱོའོ། ། རྨོངས་རྨོངས་བློ་སེམས་རྨོངས་སོ། ། འཁྲུག་འཁྲུག་སེམས་པ་འཁྲུག་གོ ། འདར་འདར་ལུས་སེམས་འདར་རོ། ། གློ་བུར་འཆི་བདག་བདུད་པོ། ། སྔོན་མ་ཁོང་ལ་སླེབ་སོང་། ། ངེད་ལ་ནམ་ཙམ་སླེབ་འོང་། ། མཁྱེན་ནོ་བླ་མ་མཁྱེན་ནོ། ། སྡུག་གོ་འདབ་ཡངས་སྡུག་གོ ། བློ་སྣ་ཆོས་ལ་འགྱུར་བར། ། བླ་མས་བྱིན་གྱིས་རློབས་ཤིག །
གཤིན་རྗེའི་ཁྲིམས་ལ་ཕྱི་བཞག་ནི་མི་འོང་། ། མ་བསྒྲུབས་བཞག་པའི་ཐོས་པ་དེས་མི་ཕན། ། མ་རྨོས་བཞག་པའི་ས་ཞིང་དེས་མི་ཕན། ། མ་ཞོན་བཞག་པའི་རྟ་ཕོ་དེས་མི་ཕན། ། ད་ནི་ཅིས་ཀྱང་དགོས་མེད་ཅིག་དྲན་པས། ། མི་ཚེའི་ལྷག་མ་ལྷ་ཆོས་ལ་དྲིལ་གཏོང་། ། དགྲ་ཡང་མི་བསམ་འདུལ་ཐབས་ནི་མིི་བྱེད། ། གཉེན་ཡང་མི་བསམ་སྐྱོང་བྲན་ནི་མི་བསྒྲུབ། ། ནོར་ཡང་མི་བསམ་གསོག་འཇོག་ནི་མི་ཁོམ། ། དཔོན་ཡང་མི་བསམ་ངོ་སྲུང་ནི་མི་འཛོམ། ། གྲོགས་ཀྱང་མི་བསམ་བརྩེ་གདུང་ནི་མི་མོས། ། གོས་ཀྱང་མི་བསམ་དྲོ་འཇམ་ནི་མི་འབྱོར། ། ཟས་ཀྱང་མི་བསམ་ཞིམ་མངར་ནི་མི་རྙེད། ། གནས་ཀྱང་མི་བསམ་མཁར་ཁང་ནི་མི་འཛིན། ། ཚེ་འདིི་མི་བསམ་འདི་སྣང་འདི་བདུད་རེད། ། ཅིར་ཡང་མི་བསམ་འཁྲུལ་སྣང་འདི་དགྲ་རེད། ། རྟོག་མེད་ངང་ལ་བག་ཡངས་སུ་གནས་ཤིང་། ། བསམ་མེད་ངང་དུ་མཉམ་བཞག་རང་ལྷོད་དེ། ། སྒོམ་མེད་ངང་ནས་ཆོས་སྐུ་དང་མཇལ་བའི། ། རི་སུལ་ཉལ་བའི་རྟོགས་ལྡན་དེ་སྐྱིད་དོ། ། འཁྲུལ་སྣང་ཞིག་པས་རྣམ་རྟོག་ནི་མི་མང་། ། སྤང་བླང་ཞིག་པས་བཅོས་མ་ནི་མི་བྱེད། ། རེ་དོགས་ཞིག་པས་ཞེ་འདོད་དང་བྲལ་བའི། ། འཁྲུལ་པ་ཞིག་པའི་ཞིག་པོ་དེ་སྐྱིད་དོ། །
འཁྲུལ་སྣང་ཞིག་པས་རྣམ་རྟོག་ནི་མི་མང་། ། སྤང་བླང་ཞིག་པས་བཅོས་མ་ནི་མི་བྱེད། ། རེ་དོགས་ཞིག་པས་ཞེ་འདོད་དང་བྲལ་བའི། ། འཁྲུལ་པ་ཞིག་པའི་ཞིག་པོ་དེ་སྐྱིད་དོ། ། སེམས་ཉིད་མ་བཅོས་ཐ་མལ་གྱི་ཤེས་པ། ། རལ་པ་མ་བཅོས་ལྕང་མོ་ཡི་ཟར་བུ། ། སྤྱོད་ལམ་མ་བཅོས་གཏད་མེད་དུ་བྱུང་རྒྱལ། ། བཅོས་མ་སྤངས་པའི་རྣམ་འབྱོར་དེ་སྐྱིད་དོ། ། གཏུམ་མོ་སྦར་བས་གཅེར་བུ་རུ་བག་ཡངས། ། ཏིང་འཛིན་འབྱོངས་པས་ཟས་མེད་དུ་ཉམས་དགའ། ། རང་རིག་རྟོགས་པས་གཅེར་བུ་རུ་ལྷོད་ཆགས། ། ལམ་རྟགས་འབྱོངས་པའི་གྲུབ་ཐོབ་དེ་སྐྱིད་དོ། ། སྙིང་རུས་ཆེ་བས་དཀའ་ཐུབ་ལ་སེམས་སྤྲོ། ། དམ་བཅའ་ཐུབ་པས་གཅིག་པུ་རུ་སྡོད་ཚུགས། ། ཆུ་དང་རྡེའུའི་བཟའ་བཏུང་གིས་འཚོ་བའི། ། བརྟུལ་ཞུགས་གྲུབ་པའི་དྲང་སྲོང་དེ་སྐྱིད་དོ། ། གང་ཡང་སྐྱིད་དོ་ཆོས་བཞིན་དུ་སྤྱོད་ཚད། ། སུ་ཡང་སྡུག་གོ་ཚེ་འདི་ལ་ཞེན་ཚད། ། ནམ་ཡང་སྐྱིད་དོ་དབེན་པ་ཡི་རི་ངོགས། ། ཅིས་ཀྱང་སྡུག་གོ་འཁོར་བ་ཡི་གྲོང་ཁྱེར། ། གཏན་དུ་འཚེང་ངོ་དཀོན་མཆོག་ལ་བརྟེན་ཚད། ། ནམ་ཡང་ཕུང་ངོ་ཁེ་གྲགས་ལ་རེ་ཚད། ། གོང་གི་དཔོན་ལ་འཇལ་འཇལ་ནི་འཇལ་ཡོད། །
འཇལ་ཚོད་མི་འདུག་གང་དགའ་རུ་བསྐྱུར་ཐོངས།། འོག་གི་གཡོག་ལ་བྱིན་བྱིན་ནི་བྱིན་ཡོད།། སྦྱིན་ཚོད་མི་འདུག་གང་དགའ་རུ་བསྐྱུར་ཐོངས།། བར་གྱི་གཉེན་ལ་བསྐྱངས་བསྐྱངས་ནི་བསྐྱངས་ཡོད།། བསྐྱངས་ཚོད་མི་འདུག་གང་དགའ་རུ་བསྐྱུར་ཐོངས།། སྡང་བའི་དགྲ་ལ་འཐབ་འཐབ་ནི་འཐབ་འཐབས་ཡོད།། འཐབ་ཚོད་མི་འདུག་གང་དགའ་རུ་བསྐྱུར་ཐོངས།། རྨོས་པའི་ཞིང་ལ་བཏབ་བཏབ་ནི་བཏབ་ཡོད། ། འདེབས་ཚོད་མི་འདུག་ཐ་རྒོད་དུ་བསྐྱུར་ཐོངས། ། བརྩེགས་པའི་མཁར་དུ་བསྡད་བསྡད་ནི་བསྡད་ཡོད། ། འདུག་ཚོད་མི་འདུག་དབེན་རི་ལ་ཆས་འགྲོ ། བཟའ་བའི་ཟས་ལ་ཟོས་ཟོས་ནི་བཟས་ཡོད། ། ཟ་ཚོད་མི་འདུག་དཀའ་ཐུབ་ལ་བརྟེན་འགྲོ ། བགོ་བའི་གོས་ལ་གྱོན་གྱོན་ནི་གྱོན་ཡོད། ། གྱོན་ཚོད་མི་འདུག་གཅེར་བུར་རུ་འཕྱོ་འགྲོ ། ད་བྱེད་ད་བྱེད་ལྷ་ཆོས་རང་བྱེད་དོ། ། ད་སྒྲུབ་ད་སྒྲུབ་འཆི་ཆོས་ཤིག་སྒྲུབ་བོ། ། དམ་བཅའ་ཡིན་ནོ་ལྷ་རྣམས་ཀྱིས་དགོངས་མཛོད། ། ཁས་ལེན་ཡིན་ནོ་རང་སེམས་འདི་དབང་ངོ་། ། ཞེས་ཟེར་བར་པདྨ་དགྱེས་པའི་བསམ་པ་ལ། གསེར་སྦྲང་འདབ་ཡངས་འདི་སྔོན་ནས་ཆོས་ལ་དཀར་ཞིང་བྱ་བ་གང་ཡང་ཚུགས་ཐུབ་ཅིང་གཞུང་བཟང་བ་ཞིག་ཡིན་མོད་ཀྱི།  ད་རེས་རྐྱེན་གྱིས་བསྒྱུར་བའི་ངེས་འབྱུང་གློ་བུར་བ་ལ་ནམ་ཕུགས་རང་མེད་ལས་ཆེ་ཡང་བརྟག་དཔྱད་ཅིག་བྱེད་དགོས་སྙམ་ནས་འདི་སྐད་དུ།
ཀྱེ་ལགས་གསེར་སྦྲང་འདབ་ཡངས་སྙིང་གི་གྲོགས། ། གཅིག་པུར་སྐྱོ་གླུ་ལེན་པ་ཇི་ལྟར་ལགས། ། ད་རེས་ལས་ཀྱིས་བསྐོས་པའི་གཏན་གྲོགས་ལ། ། གློ་བུར་ཆི་བདག་ཞགས་པས་བཏབ་ན་ཡང་། ། ཐུགས་ངལ་མ་མཛོད་སྙིང་ལ་རུས་པ་བསྐྱེད། ། ལྷ་ཆོས་གཞི་མ་མི་ཆོས་ཕུན་སུམ་ཚོགས། ། མི་ཆོས་ཟེར་བ་འཁོར་བའི་བདེ་སྐྱིད་ཡིན། །
བདེ་སྐྱིད་མི་འདོད་ཆོས་ཀྱི་ཅི་ཞིག་བྱ།། ཆོས་ལྷུར་ལེན་ལ་བདེ་སྐྱིད་འདོད་པ་ཡིན།། གྲོགས་གཅིག་ཤི་ཡང་གྲོགས་ཀྱིསམག་ལ་ཕོངས།། ཤི་བས་ཐབས་ཆག་འཁོར་བའི་པེ་ལ་མེད།། སྐྱིད་སྡུག་རེས་མོས་འཁོར་བའི་གནས་ཚུལ་ཡིན།། སྐྱིད་དམ་སྙམ་པ་ད་དུང་བརྒྱ་རེ་འོང་།། གློ་བུར་ངེས་འབྱུང་རཱ་ཛའི་ཆོ་འཕྲུལ་ཡིན།། དེ་ལ་སྙིང་པོ་མེད་པ་མ་དགོངས་སམ།། འཕྲལ་སྣང་དད་པ་བློ་ཡི་འགྱུར་བག་ཡིན།། དེ་ལ་ནམ་ཕུགས་མེད་པ་མ་དགོངས་སམ།། ཐོ་ཅོའི་གཏོང་ཕོད་ཨ་ལ་ཧ་སུད་ཡིན།། དེ་ལ་འབྲས་བུ་མེད་པ་མ་དགོངས་སམ།། རྐྱེན་ངན་གློ་རྡེག་འཕྲལ་སྣང་སྐད་ཅིག་ཡིན།། དེ་ལ་ཕུང་འཚེངས་མེད་པ་མ་དགོངས་སམ།། ལུགས་གཉིས་ཟུང་འབྲེལ་མཁས་པའི་བསྒྲུབ་བྱ་ཡིན།། དེ་ལ་ཐར་ལམ་ཡོད་པ་མ་དགོངས་སམ།། འདོད་ཡོན་ལམ་ཁྱེར་གསང་སྔགས་ཐབས་མཁས་ཡིན།། དེ་ལ་ཉེ་ལམ་ཡོད་པ་མ་དགོངས་སམ། ། རྒྱལ་པོའི་ས་འཛིན་རྒྱལ་སྲས་སྤྱོད་པ་ཡིན། ། དེ་ལ་འགྲོ་དོན་ཡོད་པ་མ་དགོངས་སམ། ། ནོར་རྫས་བསགས་པ་ཅན་ལ་སྦྱིན་གཏོང་ཡོད། ། དེ་ལ་ཕྱིན་དྲུག་ཚང་བ་མ་དགོངས་སམ། ། ཞེ་བཅད་མེད་པའི་དམ་བཅའ་མང་བ་དེ། ། མཐར་ཐུག་འགལ་བ་མངབའི་རྒྱུར་ཤེས་དགོས། ། སྙིང་རུས་མེད་པའི་དཀའ་ཐུབ་བྱེད་པ་དེ། ། མཐར་ཐུག་ལོག་ལྟ་སྐྱེ་བའི་རྒྱུ་ཡིན་གཟབ། ། ནམ་ཕུགས་མེད་པའི་ཞེན་ལོག་ངེས་འབྱུང་དེ། ། མཐར་ཐུག་རང་ཆུས་ཤོར་བའི་རྒྱུ་ཡིན་གཟབ། ། ཏི་འཛིན་མ་སྐྱེས་དབེན་རི་འཛིན་པ་དེ། ། མཐར་ཐུག་མུན་པ་སྐྱེ་བའི་རྒྱུ་ཡིན་གཟབ། ། ལྟ་བ་མ་རྟོགས་གཉན་ས་འགྲིམས་པ་དེ། ། མཐར་ཐུག་ལྷ་འདྲེས་བརླམ་པའི་རྒྱུ་ཡིན་གཟབ། །
གྲུབ་པ་མ་ཐོབ་བརྟུལ་ཞུགས་སྤྱོད་པ་དེ། ། མཐར་ཐུག་དམྱལ་བར་སྐྱེ་བའི་རྒྱུ་ཡིན་གཟབ། ། རང་རྒྱུད་མ་འགྱུར་ཆ་ལུགས་བསྒྱུར་བ་དེ། ། མཐར་ཐུག་གཞན་གྱིས་ཁྲེལ་བའི་རྒྱུ་ཡིན་གཟབ། ། བརྟག་དཔྱད་མ་བཏང་ཙབ་ཙོབ་བློ་མང་དེ། ། མཐར་ཐུག་འགྱོད་པ་སྐྱེ་བའི་རྒྱུ་ཡིན་གཟབ། ། གཅིག་ཏུ་མ་ངེས་བྱ་སྤྱོད་གྲངས་མང་དེ། ། མཐར་ཐུག་ཐམས་ཅད་སུན་པའི་རྒྱུ་ཡིན་གཟབ། ། མཐོང་ལམ་མ་ཐོབ་མངོན་ཤེས་འཆད་པ་དེ། ། མཐར་ཐུག་རང་གཞན་ཕུང་བའི་རྒྱུ་ཡིན་གཟབ། ། སྙིང་རྗེ་མ་འབྱོངས་འགྲོ་དོན་བྱེད་པ་དེ། ། མཐར་ཐུག་ཞེན་པ་སྐྱེ་བའི་རྒྱུ་ཡིན་གཟབ། ། སྟབས་གཟབ་རྟོག་དཔྱོད་ཞིབ་ཏུ་མ་བཏང་བར། ། སེམས་ལ་དྲན་ཚད་ཁ་རུ་འདོན་མི་རུང་། ། ཁ་ཡིས་སྨྲས་ཚད་ལག་ཏུ་ལེན་མི་རུང་། ། འཇུས་ནས་མ་ཤོར་བ་ཞིག་གནད་དུ་ཆེ།། བཟུང་ནས་མ་བཏང་བ་ཞིག་གནད་དུ་ཆེ། ། བཤད་ནས་མ་བརྫུན་པ་ཞིག་གནད་དུ་ཆེ། ། གསེར་སྦྲང་ཐིག་ལེའི་ཐུགས་ལ་དེ་ལྟར་ཞོག ། བག་ཡངས་པདྨ་དགྱེས་པའི་སྙིང་གཏམ་ཡིན། ། རང་བློའི་ཉམས་མྱོང་ཡིན་གྱི་ཐུགས་མ་ཁྲེལ། ། བརྩེ་བའི་གསང་གཏམ་ཡིན་གྱི་བཀའ་མ་བཀྱོན། ། ཐུགས་བཞག་བརྟག་དཔྱད་མཛོད་དང་བདེན་གཏམ་ཡིན། ། ཟེར་བས། གསེར་སྦྲང་གི་ཡིད་ལ་ཟུང་ཟད་མ་འཐད་ནས་འདི་སྐད་དུ། ། ཨེ་མ་དབེན་པའི་ནགས་ཚལ་ན། ། བྲམ་ཟེའི་ཁྱེའུ་ལྷོད་རེ་ཆགས། ། པདྨ་དགྱེས་པ་ཉམས་རེ་དགའ། ། གཅིག་པུར་ལུས་པའི་སྦྲང་ཆུང་ལ། ། སྐྱོ་གྲོགས་བྱེད་པ་འདྲིས་གཞུང་བཟང་། ། སྐྱོ་གླུ་ལེན་པའི་འདབ་ཡངས་ལ། ། གསང་གཏམ་འཆད་པ་ཕྱི་ཐག་རིང་། ། མྱ་ངན་གདུངས་པའི་གསེར་སྦྲང་ལ། ། སེམས་གསོ་བྱེད་པ་སྐུ་དྲིན་ཆེ། ། ལུགས་གཉིས་མཐུན་པའི་གསུང་སྒྲོས་ལ། ། དོན་བཟང་ཡོད་པ་ངོ་མཚར་ཆེ། ། སྡུག་བསྔལ་འཁོར་བ་གནས་ཚུལ་ལ ། ། སྐྱོ་བ་སྐྱེས་པའི་སྦྲང་ཆུང་ང་། ། སྔོན་ནས་དམ་པའི་དྲུང་དུ་བསྡད། ། བློ་རྩེ་དམ་པའི་ཆོས་ལ་གཏད། །
སྒྲུབ་པའི་དམ་བཅའ་སྙིང་ལ་བྲིས། ། གློ་བུར་རྣམ་འགྱུར་ཡིན་རེ་ཤི ། དབེན་པའི་ནགས་ཚལ་སྙིང་ལ་བཅངས། ། གོང་མའི་རྣམ་མཐར་ཡིད་ལ་བཞག ། བྱིས་པའི་བསམ་སྤྱོད་བྱས་རེ་ཤི ། བློ་རྩེ་དཀོན་མཆོག་གསུམ་ལ་གཏད། ། དྲིན་ཆེན་བླ་མ་གཙུག་ཏུ་ཁུར། ། གཏད་ས་ནོར་བ་ཡོད་རེ་ཤི ། སྡང་བའི་དགྲ་ལ་ཁོག་ཡངས་བྱས། ། བྱམས་པའི་གཉེན་ལ་ཕྱི་གཞུང་བཟུང་། ། སྡུག་འཐབ་ཁོང་ཁྲོ་བྱེད་རེ་ཤི ། མཆོད་པ་དཀོན་མཆོག་གསུམ་ལ་འབུལ། ། སྦྱིན་པ་མ་ནུས་པ་ལ་གཏོང་། ། འབྲས་མེད་སྦྱིན་གཏོང་བྱེད་རེ་ཤི ། རང་གི་ཡོན་ཏན་སྦུབས་སུ་བསྐྱིལ། ། གཞན་གྱི་ཡོན་ཏན་དར་བཞིན་འཕྱར། ། ཐོ་ཅོ་ང་རྒྱལ་བྱེད་རེ་ཤི། ། ཚེ་གང་བསྐོས་པའི་གཏན་གྲོགས་ལ། ། འཆི་བདག་ཞགས་པས་གློ་བུར་ཐེབས། ། ད་རེས་མི་རྟག་མངོན་སུམ་མཐོང་། ། སྐྱོ་ཤས་ངེས་འབྱུང་གཏིང་ནས་སྐྱེས། ། གཏམ་ལ་ཟོལ་ཟོག་ཡོད་རེ་ཤི ། དམ་བཅའ་སྙིང་གི་དབུས་སུ་བྲིས། ། ལག་ལེན་བརྩོན་འགྲུས་ལྕག་གིས་འདེབས། ། ཚིག་ལ་བརྪུན་པ་ཡོད་རེ་ཤི ། ཡིད་མཐུན་པདྨ་དགྱེས་པ་ཁྱོད། ། བློ་མ་སངས་རྒྱས་དངོས་དང་མཇལ། ། ཟབ་རྒུའི་གདམས་ངག་མངའ་ལགས་སམ། ། ཐོས་བསམ་ཕྱོགས་མེད་གཞུང་ལ་བྱས། ། ཚིག་གི་སྒྲོ་འདོགས་ཆོད་ལགས་སམ། ། ཉམས་ལེན་དབེན་པའི་གནས་སུ་བསྐྱངས། ། བཅོས་མིན་རྟོགས་པ་སྐྱེས་ལགས་སམ། ། སྐྱིད་གླུ་བྲག་རིའི་དྲུང་ནས་བླངས།། ཉམས་སྣང་རྩལ་ཁ་འབར་ལགས་སམ། ། སྤྱོད་པ་བག་ཡངས་བྱུང་རྒྱལ་བྱས། ། རོ་སྙོམས་ལམ་དུ་ལོངས་ལགས་སམ། ། ལྟད་མོ་འཁོར་བའི་གྲོང་ལ་བལྟས། ། སྐྱོ་ཤས་གཏིང་ནས་སྐྱེས་ལགས་སམ། ། ཆོས་དང་མཐུན་པའི་གཏམ་སྨྲོས་ཤིག ། ལམ་དང་མཐུན་པའི་གླུ་ཞིག་ལོངས། ། མི་རྟག་སྟོན་པའི་དཔེ་ཞིག་ཤོད། ། འཁོར་བའི་གྲོང་ཁྱེར་སྨ་ཕབ་མཛོད། ། ཐར་པའི་ལམ་གྱི་ཡོན་ཏན་ཤོད། ། དབེན་པའི་རི་ལ་བསྔགས་བརྗོད་གྱིས། ། གསེར་གྱི་སྦྲང་ཆུང་འདབ་ཡངས་ང་། ། སྡོད་ས་དབེན་པའི་རི་ལ་བྱེད། ། བརྩེ་གདུང་ལྷ་ཆོས་གྲོགས་ལ་བྱེད། ། ལྟད་མོ་རང་གི་སེམས་ལ་བལྟ། ། ཡིད་མཐུན་བགྲོ་གླེང་ཁྱེད་ལ་བྱེད། ། ཚིག་ལ་སྦ་གསང་མེད་པ་ཞུ། །
ཀྱེ་ཀྱེ་ཡིད་གཅུགས་སྙིང་གི་གྲོགས། ། གསེར་གྱི་སྦྲང་ཆུང་འདབ་ཡངས་ཁྱོད། ། བློ་གཏད་དཀོན་མཆོག་གསུམ་ལ་བྱས། ། ཡིད་ཆེས་དམ་པའི་ཆོས་ལ་འབུངས། ། སྐྱོ་ཤས་ངེས་འབྱུང་བློ་སྣ་བསྟུང་། ། སྒྲུབ་ལ་མོས་པ་ཡོད་པ་དེ། ། ཚེ་སྔོན་ལེགས་སྨོན་སོང་བའི་རྟགས། ། འདུས་བྱས་མི་རྟག་སྒྱུ་མར་གོ ། འཁོར་བའི་གྲོང་ལ་སྐྱོ་བ་སྐྱེས། ། ཆོས་བརྒྱད་ཚེ་འདིའི་བློ་ངན་བཤོལ། ། དབེན་པའི་རི་ལ་དགའ་བ་དེ། ། ཆོས་ལ་ལས་འཕྲོ་ཡོད་པའི་རྟགས། ། རྣམ་དཔྱོད་ཐོས་བསམ་ཡུལ་ལ་ཤར། ། ལས་འབྲས་ཟབ་མོའི་སྤང་བླང་གོ ། རྒྱལ་སྲས་དམ་པའི་མཛད་སྤྱོད་ཤེས། ། ལམ་མཆོག་འཇུག་སྒོ་རྙེད་པ་དེ། ། དམ་པའི་མགོན་གྱིས་ཟིན་པའི་རྟགས། ། སྐལ་བ་བཟང་པོའི་སྦྲང་ཆུང་ལ། ། བླ་མ་བཟང་པོའི་སློབ་མ་ངས། ། ངེས་ཤེས་བཟང་པོའི་གསལ་ཞིག་འདེབས། ། ཐུགས་བསྐྱེད་བཟང་པོའི་སྣོན་པ་མཛོད། ། མར་ལ་འཁོར་བའི་གྲོང་ཞིག་ན། ། སྣོད་ལ་འཁྲུལ་སྣང་སྒྱུ་མ་ཟེར། ། བཅུད་ལ་ཨ་འཐས་འཁྲུལ་པ་ཟེར། ། སྣོད་བཅུད་འཛོམས་པའི་སྐབས་ཤིག་ན། ། སྡིག་ལ་ཧབ་ཐོབ་བྱས་བྱས་ནས། ། སྡུག་བསྔལ་ནགས་མེ་མཆེད་པ་འདྲ། ། དགེ་ལ་རྒྱབ་ཀྱིས་ཕྱོགས་ཕྱོགས་ནས། ། བདེ་སྐྱིད་ནམ་ལངས་སྐར་མ་འདྲ། ། སྤྱོད་ངན་དང་དུ་བླངས་བླངས་ནས། ། དུས་ངན་དགོང་ཀའི་གྲིབ་སོ་འདྲ། ། ཞེ་སྡང་གདུག་པའི་རང་འཐག་ལ། ། འདོད་ཆགས་ཞེན་པའི་ལྟེ་ཁུང་རེད། ། མཐོ་རིས་ཡི་ཡི་ཡོས་ཁྲ་བླུགས། ། བཏགས་ཤིང་ངན་སོང་གཏིང་དུ་བབས། ། སྟེང་ནས་གོད་ཀྱི་ཆེ་ལུགས་ལ། ། ཞབས་ནས་འཕེལ་གྱི་མང་ལུགས་ལ། ། རྒྱུ་འབྲས་བབས་ཀྱི་ཞིབ་ལུགས་ལ། ། གནའ་ཞིག་འཛམ་གླིང་མི་ཡུལ་ན། ། གྲོང་ལ་མུ་དང་རྒྱུད་དུ་འབྲེལ། ། ཕན་ཚུན་བྱ་གག་འཕུར་བས་སླེབ། ། ལོངས་སྤྱོད་བདེ་སྐྱིད་ལྷ་ལ་འགྲན། ། དཔོན་ལ་འཁོར་ལོས་སྒྱུར་རྒྱལ་བཞུགས། ། མངའ་ཐང་གསེར་གྱི་འཁོར་ལོས་བསྒྱུར། ། བྲན་ལ་གླིང་བཞི་གླིང་ཕྲན་བསྐོར། ། ཁྲིམས་ལ་དགེ་བ་བཅུ་པོ་དར། ། མི་འཕེལ་མཐོ་རིས་ལྷ་ཡུལ་འགྲོ ། ལྷ་འཕེལ་མེ་ཏོག་སྐྱེད་ཚལ་གང་། ། དེང་སང་བསྐལ་པའི་སྙིགས་མ་ལ། ། གྲོང་ལ་གྱང་རལ་མུ་རུ་འབྲེལ། ། ཞིང་ལ་ཐ་བ་རྒྱུད་དུ་མཐུད། ། ལོངས་སྤྱོད་ཤ་ཁྲག་ཟས་ལ་བྱེད། ། དཔོན་ལ་དམྱལ་བའི་བང་ཆེན་བཞུགས། ། མངའ་ཐང་དམེ་ཤི་འཁྲུག་པས་བསྒྱུར། ། བྲན་ལ་ལས་ངན་སེམས་ཅན་འཁོར། ། ཁྲིམས་ལ་གཡོ་སྒྱུ་ཟ་ཐབས་དར། ། མི་ཟད་རྟིང་པ་ཁྲམ་པས་བཟུང་། །
ཚིག་ཙམ་གསོག་པའི་ཁ་གྲངས་གཅིག ། ཁྱེད་ཤེས་བློ་གཏད་མི་ཤེས་གཉིས། ། སྐྱབས་ཡུལ་ཁྱད་པར་མི་ཤེས་གསུམ། ། དཀོན་མཆོག་ཡོན་ཏན་མི་ཤེས་བཞི། ། རེ་འཁོང་བྱེད་པའི་སྐྱོབས་འགྲོ་ལྔ། ། སྐྱབས་འགྲོ་འདྲ་སྟེ་སྙིང་པོ་མེད། ། སེམས་བསྐྱེད་འདི་ལ་འདྲ་ཞིག་ཡོད། ། རང་བཟང་འདོད་པའི་སེམས་བསྐྱེད་གཅིག ། རྣམ་སྨིན་འབྲས་བུ་འདོད་དང་གཉིས། ། ཕྱོགས་རིས་ཅན་གྱི་སྙིང་རྗེ་གསུམ། ། ཁ་ཙམ་བྱེད་པའི་སེམས་བསྐྱེད་བཞི། ། བསླབ་བྱ་མི་ཤེས་གོ་ཡུལ་ལྔ། ། སེམས་བསྐྱེད་ཟེར་ཡང་སྙིང་པོ་མེད། ། བསྐྱེད་རིམ་འདི་ལ་འདྲ་ཞིག་ཡོད། ། གསལ་སྣང་མ་ཟིན་ང་རྒྱལ་གཅིག ། ང་རྒྱལ་མེད་པའི་གསལ་སྣང་གཉིས། ། རང་རྒྱུད་འཛིན་པའི་རེ་དོགས་གསུམ། ། སེམས་བསྐྱེད་མེད་པའི་དྲག་ཤུལ་བཞི། ། དག་རྫོགས་སྨིན་གསུམ་མི་སྦྱོར་ལྔ། ། བསྐྱེད་རིམ་ཟེར་ཡང་འཁོར་བའི་རྒྱུ། ། རྫོགས་རིམ་འདི་ལ་འདྲ་ཞིག་ཡོད། ། འོད་གསལ་མི་ཤེས་རྩ་རླུང་གཅིག ། སྒྱུ་མར་མི་འབྱོངས་རྨི་ལམ་གཉིས། ། རྩ་མདུད་མི་གྲོལ་ཐབས་ལམ་གསུམ། ། གྲོལ་ལུགས་མི་ཤེས་ཕྱག་རྫོགས་བཞི། ། སྣང་ངོར་ཞེན་པའི་ཐོད་རྒལ་ལྔ། ། རྫོགས་རིམ་ཟེར་ཏེ་སྙིང་པོ་མེད། ། ཐ་མ་བསྒྲུབས་འབྲས་འབྱིན་པའི་དུས། ། གཞན་དོན་བྱེད་ལ་འདྲ་ཞིག་ཡོད། ། ཉམས་སྣང་བསྒྲུབས་པའི་མངོན་ཤེས་གཅིག ། ལྷ་འདྲེས་བརླམས་པའི་གྲུབ་རྟགས་གཉིས། ། ཆོས་བརྒྱད་སྒྲུབ་པའི་ཆོས་བཤད་གསུམ། ། ཆོས་ལ་མི་འཁོདའཁོར་སྡུད་བཞི། ། རང་ཉམས་མེད་པའི་ཁྲིད་བཤད་ལྔ། ། འགྲོ་དོན་འདྲ་སྟེ་སྙིང་པོ་མེད། ། འདྲ་མིན་ལྔ་བཅུ་རྩ་ལྔ་འདི། ། གཞན་སྐྱོན་ལྟ་བའི་མེ་ལོང་མིན། ། ངས་ཀྱང་རང་ལ་གསལ་འདེབས་ཡིན། ། ཁྱེད་ཀྱང་རྒྱུན་དུ་ཐུགས་ལ་ཆོངས། ། ལྟར་སྣང་ཆོས་བཞིན་བྱེད་པའི་དུས། ། འདྲ་མིན་གོལ་ས་བྱུང་མ་བྱུང་། ། ཞུ་དག་ཞིབ་ཏིག་ནན་ཏན་དགོས། ། ཚིག་ལ་སྙན་ཆ་མི་ཆེ་ཡང་། ། དོན་ལ་ཟབ་དགུའི་རོ་བཅུད་བདའ། ། མཚུངས་མེད་བླ་མའི་ཞལ་རྒྱུན་ཡིན། ། སྙིང་ནས་དམ་ཆོས་མཛད་དགོངས་ན། ། ཁ་ཕོ་ཁ་བཤད་བྱེད་རྒྱུ་མེད། ། ཤོམ་ར་བཅའ་ག་བསྒྲིག་རྒྱུ་མེད། ། དུས་ཚོད་ངོས་བཟུང་བྱེད་རྒྱུ་མེད། ། ཕར་ལ་ཆོས་སྙོགས་འགྲོ་མི་དགོས། ། ལྷ་ཆོས་ལུས་དང་ཡན་ལག་འདྲ། ། ནམ་དགོས་རང་གི་དྲུང་ན་ཡོད། ། སྐད་ཅིག་རེར་ཡང་སྙིང་རུས་དགོས། ། ཐང་ཅིག་རེར་ཡང་གསལ་འདེབས་དགོས། ། ཡུད་ཙམ་རེེར་ཡང་ཞུ་དག་དགོས། ། ཉིན་ཞག་རེར་ཡང་བསྔོ་བགྲང་དགོས། ། ནངས་མ་རེར་བཞིན་དམ་བཅའ་དགོས། ། ཐུན་རེ་བཞིན་དུ་བརྟག་དཔྱད་དགོས། ། ཞར་དང་ཞོར་ལ་མི་འབྲལ་དགོས། ། དུས་དང་རྒྱུན་དུ་མི་བརྗེད་དགོས། །
ཐུགས་རྗེ་ཆེན་པོའི་ཐུགས་ཀ་ན། ། པདྨ་དགྱེས་པའི་སྒྲུབ་ཕུག་ཡོད། ། ལྷ་ལ་སྤྱན་རས་གཟིགས་དབང་བསྟེན། ། སྔགས་ལ་ཡི་གེ་དྲུག་མ་བཟླ། ། ཆོས་ལ་བྱམས་དང་སྙིང་རྗེ་བསྒོམ། ། ལམ་ལ་རྒྱལ་སྲས་བདེ་ལམ་སྙོགས། ། སྡུག་བསྔལ་འདོད་ཀྱང་བདེ་བ་འབྱུང་། ། འདི་བདེ་ཕྱི་སྐྱིད་ཨ་ལ་ལ། ། བདེ་ནས་བདེ་བའི་གནས་སུ་འགྲོ ། གཏན་བདེ་མི་འགྱུར་ཨ་ལ་ལ། ། གསོལ་བ་བླ་མ་རྗེ་ལ་འདེབས། ། ཐུགས་རྗེ་མི་གཡེལ་ཨ་ལ་ལ། ། ཡི་དམ་སྤྱན་རས་གཟིགས་ལ་ཞུ། ། དངོས་གྲུབ་མི་འགྱངས་ཨ་ལ་ལ། ། ཨ་ལ་ལ་སྟེ་ངོ་མཚར་ཆེ། ། ཆེ་བར་དགོངས་སམ་ལྷ་ཡི་སྲས། ། ངས་ཀྱང་སྙིང་གི་དམ་བཅའ་གཅིག ། ཁྱེད་ཀྱང་ཡིད་ཀྱི་ཞེ་འདོད་གཉིས། ། མཐུན་ན་གོང་མའི་རྗེས་སུ་སྙོགས། ། ཆོས་བརྒྱད་ལམ་ཁའི་རོ་བཞིན་དོར། ། འདིར་སྣང་གནོད་པའི་དུག་ལྟར་སྤང་། ། ཉམས་ལེན་བརྩོན་འགྲུས་ཞིབ་ལ་བྱེད། ། གདམས་ངག་མཚང་གི་ཐོག་ཏུ་འབེབས། ། ཁ་ཕོ་ཁ་བཤད་རླུང་ལ་བསྐུར། ། སེམས་བསྐྱེད་བྱང་སེམས་གཞུང་ལམ་བསྲང་། ། དེ་ལྟར་འཐད་ན་གརཽས་རྐང་ཚུགས། ། གྲོས་མཐུན་འགྲིགས་པའི་སྤུན་གྲོགས་གཉིས། ། ཐར་པའི་ལམ་ལ་འགྲོགས་ནས་འགྲོ ། འཁོར་བའི་མཐའ་ལ་སྨོན་པས་བསྐྱང་། ། ཚེ་རབས་ཀུན་ཏུ་འབྲེལ་བས་བསྡུ། ། བྱང་ཆུབ་སྤྱོད་པ་མཉམ་དུ་སྤྱོད། ། འཐད་དམ་དགོངས་སམ་ལྷ་ཡི་སྲས། ། དོན་དུ་འདྲའོ་ཨ་ལ་ལ། ། གནད་དུ་འདྲིལ་ལོ་ཨེ་མ་ཧོ། ། ཞེས་ཟེར་བས། འདབ་ཡངས་ཀྱི་ཡིད་ལའང་ལྷག་པར་འཐད་དེ་བློ་གྲོས་མཐར་ཕྱིན་པ་ཡིན་སྐད་དོ། ། སྟོན་མཚན་མཁའ་ལ་རྒྱས་པའི་འོད་དཀར་བཞིན། ། མཚན་དཔེའི་ལང་ཚོ་ངོམས་པ་འཇམ་པའི་ལྷ། ། རྒྱལ་བ་ཀུན་ལ་ཡེ་ཤེས་སེམས་དཔའ་སྟེ། ། འགྲོ་བ་ཀུན་ལ་སེམས་ཀྱི་ཆོས་ཉིད་ཡིན། །
མཐའ་ཡས་འགྲོ་ཁམས་སྡུག་བསྔལ་རང་བཞིན་ལ། ། བྱམས་པའི་ཕྱག་ཡངས་རྐྱོང་ལབ་མིག་མི་འཛུམ། ། རྒྱལ་བ་ཀུན་ལ་ཐུགས་རྗེ་ཆེན་པོ་སྟེ། ། འགྲོ་བའི་ཁམས་ལ་ཐར་བའི་ས་བོན་ཡིན། ། གསང་ཆེན་གསང་བ་ཟབ་མོའི་མཛོད་འཛིན་པ། ། རྒྱལ་ཀུན་གསང་བའི་བདག་པོ་རྡོ་རྗེ་ཅན། ། རྒྱལ་བ་ཀུན་ལ་ཡེ་ཤེས་འཕྲིན་ལས་ཏེ། ། འགྲོ་བའི་ཁམས་ལ་རིག་སྟོང་རྗེན་པར་ཞུགས། ། གསོལ་བ་འདེབས་སོ་རྒྱལ་སྲས་རིགས་གསུམ་མགོན། ། བྱིན་གྱིས་རློབས་ཤིག་དབྱེར་མེད་བླ་མ་རྗེ། ། བྱང་ཆུབ་བར་དུ་རིགས་བདག་མི་འབྲལ་ན། ། དུས་ཀུན་ཐུགས་རྗེས་ཟུངས་ཤིག་ཐུགས་རྗེ་ཅན། ། ལྷ་ཆོས་དང་མཐུན་པའི་གཏམ་པདྨའི་ཚལ་གྱི་ཟློས་གར་ཞེས་བྱ་བ། བུ་བཀྲ་ཤིས་དགེ་ལེགས་ཀྱིས་ཚིག་རྩ་བཞག་ནས་རྩོམ་པར་བསྐུལ་བ་ལྟར།  བག་ཡངས་ཤྲྰི་ལྷོད་པོས་སུག་བྲིས་སུ་བྱས་པའོ། །དགེའོ། །སྭསྟི། ། ལྷར་བཅས་འགྲོ་བའི་མཆོད་འོས་དྲང་སྲོང་ཆེ། ། དོན་ཀུན་གྲུབ་དེས་རྣམ་མཁྲེན་ཡེ་ཤེས་ཀྱི། ། མ་འདྲེས་ཇི་བཞིན་གདུལ་བྱའ྄ིཁམས་དབང་པོ། ། ཇི་སྙེད་མཚུངས་པར་དམ་ཆོས་བདུད་བརྩེིའི་སྒོ། ། སྐྱོན་ཀུན་ལྔ་བདོའི་འགྲོ་ལ་ཐབས་མཁས་ཀྱིས། ། ལེགས་འདོམས་གུར་གུམ་གཞོན་ནུ་བཤེས་གཉེན་ཚུལ། ། བརྩེ་བའི་གཏེར་ཆེན་ཆོས་ཀྱི་དབང་པོ་ཡིས། ། གསུང་རབ་དམ་པའི་ལྷ་ཆོས་མཐུན་པའི་གཏམ། ། པདྨའི་ཚལ་གྱི་ཟློས་གར་ཞེས་བྱ་བ། ། ཚིག་ཉུང་དོན་ཟབ་ལེགས་བཤད་རིན་པོ་ཆེ། ། འགྲོ་བའི་མི་ཤེས་སེལ་ཕྱིར་སྤར་གྱི་འཕྲུལ། ། བསྐྲུན་དགེས་ཡང་དག་ལམ་ལ་གཞོལ་བར་ཤོག། ། ། །
འབྲས་དཀར་
དེ་ཡང་འབྲས་དཀར་གྱི་འཁྲབ་ལེན་བགྱིད་པ་འདི་མདོ་དབུས་ཁམས་གསུམ་དུ་གནའ་ནས་བཟུང་དར་ཁྱབ་ཏུ་སོང་ཡོད་ཅིང་། འཁྲབ་ལེན་གྱི་ཁྱད་ཆོས་དང་འགྲོ་ལུགས་ཀྱང་ཆེ་ཕྱོགས་སུ་མཐུན་པ་དང་། ཆུང་ཕྱོགས་སུ་མི་མཐུན་པའང་ཡོད།
བོད་མི་རིགས་སྤྱི་ལ་དར་ཁྱབ་དུ་སོང་བའི་འབྲས་དཀར་ལ་མཚོན་ན། ཡུལ་ཕྱོགས་སོ་སོའི་འབྲས་དཀར་གྱི་ཚིག་དང་འཁྲབ་སྟངས་ཕལ་ཆེར་མཐུན་ནའང་མི་མཐུན་པའི་ཁྱད་ཆོས་ཀྱང་ཡོད་པ་རེད། འབྲས་དཀར་བཤད་མཁན་གྱི་རྒན་པོའི་ལུས་ལ་ཕྲུག་ལྭ་གོན་ཏེ་ལག་ཏུ་དབྱུག་པ་ཞིག་བཟུང་ནས་མང་ཚོགས་ཀྱི་དཀྱིལ་དུ་ཡོང་ཞིང་དགྱེ་དགྱེ་དང་སྒུར་སྒུར་ལན་མང་བགྱིས་པ་དང་མཚུངས་སུ། དེ་རིང་གི་ཉི་མ་བཟང་བོ། སྐར་མ་བཟང་བོ། བཀྲ་ཤིས་པའི་ཉི་མ། བདེ་སྐྱིད་འཛོམས་པའི་ཉི་མ་ཞེས་འགོ་རྩོམ་སྲོལ་ཡོད། ཡང་ཡུལ་ཕྱོགས་ལ་ལར་འཁྲབ་ལེན་བགྱིད་པའི་འབྲས་དཀར་གྱི་ཁྱད་ཆོས་ཅུང་ཙམ་མི་མཚུངས་པ་སྟེ།འབྲས་དཀར་བཤད་མཁན་གྱི་རྒན་པོའི་ལུས་ལ་ཁ་མདོག་དཀར་པོའི་ལྭ་གོན་པ་དང་། གདོང་ལ་འབོག་གྱོན་པ། རྐང་ལ་གནའ་ལྷམ་གྱོན་པ། ཕྲག་ལ་ཏ་ལེན་འགལ་བ། ལག་ཏུ་དབྱུག་པ་འཛིན་པ་བཅས་ཀྱི་ཁྱད་ཆོས་ཡོད་པ་ལགས། འབྲས་དཀར་གྱི་ནང་དོན་ཡང་སྔོན་གྱི་མ་གཞིའི་སྟེང་ལ་སྲིད་ཇུས་གསར་བའི་ནང་དོན་འགའ་རེ་ཡང་བསྣན་འདུག ལོ་རེའི་དབྱར་ཁའི་རྟ་རྒྱུགས་དགའ་སྟོན་གྱི་སྐབས་སུ་འབྲས་དཀར་འཁྲབ་ལེན་བགྱིད་པའི་སྲོལ་ཆགས་ཡོད། ཡུལ་ཁམས་སོ་སོ་རུ་འཁྲབ་པའི་འབྲས་དཀར་གྱི་ནང་དོན་ཕལ་ཆེར་མཚུངས་ཀྱང་འགའ་རེ་མི་མཚུངས་པའང་ཡོད། གཤམ་དུ་འབྲས་དཀར་ཀྱི་ནང་དོན་གཙོ་བོ་རགས་ཙམ་ཞིག་བཀོད་ན་འདི་ལྟ་སྟེ།
ཨོ། ཉོན་ཅིག ང་འབྲས་དཀར་རྒན་པོ་ཟེར་བ་འདི། ང་མ་སོང་ས་ཆ་གཅིག་ཀྱང་མེད།སྟོད་རྒྱ་གར་ཡུལ་གྱི་ཆོས་གྲྭར་སོང་། སྨད་རྒྱ་ནག་ཡུལ་གྱི་ཁྲིམས་རར་སོང་། ང་གངས་ཅན་བོད་ཀྱི་ས་ཆར་སོང་། ཚིག་མ་ཐོས་པ་ལ་གཉིས་ཀྱང་མེད།ང་འབྲས་དཀར་རྒན་པོར་བཤད་པ་མང་། ངས་བཤད་པའི་ཚིག་ལ་ཉན་རྒྱུ་ཡོད།ལྷ་དཀོན་མཆོག་གསུམ་པོ་ལྷ་རྒྱལ་ལོ། ང་འབྲས་དཀར་བསམ་པའི་དོན་གྲུབ་ཡིན། ང་འབྲས་ཕྲུག་ཡིད་བཞིན་ནོར་བུ་ཡིན། ང་ད་ནངས་ཡོང་ཡོང་གང་ནས་ཡོང་། ང་ད་ནངས་ཡོང་ཡོང་ཤར་ནས་ཡོང་། ཤར་རྡོ་རྗེ་སེམས་དཔའི་མདུན་ནས་ཡོང་། དགུང་ཉི་མ་དང་ནི་མཉམ་དུ་ཡོང་། ང་དོ་ནུབ་འགྲོ་འགྲོ་གང་ལ་འགྲོ། ང་དོ་ནུབ་འགྲོ་འགྲོ་ནུབ་ལ་འགྲོ། ནུབ་སྣང་བ་མཐའ་ཡས་མདུན་ལ་འགྲོ།ཆོས་ཟབ་མོའི་ལུང་ལ་ཉན་དུ་འགྲོ། རྗེ་ཇོ་སྐུ་སེར་བོའི་བཞེངས་སར་འགྲོ། གཡུ་བྱུ་རུའི་མཎྟལ་འབུལ་སར་འགྲོ། གསེར་སེར་བོའི་མཁར་རྔ་རྡུང་སར་འགྲོ། དངུལ་དཀར་བོའི་མཆོད་རྟེན་བཞེངས་སར་འགྲོ། ལྷ་ས་མ་ཆགས་ལྷ་ས་ཆགས།ལྷ་ས་རྒྱ་མཚོའི་ཁ་ནས་ཆགས། ལྷ་སའི་རྟེན་གྱི་གཙོ་བོ་ནི། ལྷ་ཇོ་བོ་ཡིད་བཞིན་ནོར་བུ་རེད། ལྷ་དཀོན་མཆོག་གསུམ་པོ་ལྷ་རྒྱལ་ལོ།ངས་འབྲས་དཀར་བཤད་ན་འབྲས་དཀར་བཤད། ང་འབྲས་དཀར་བསམ་པའི་དོན་གྲུབ་ཡིན། ང་འབྲས་ཕྲུག་ཡིད་བཞིན་ནོར་བུ་ཡིན། ཀི་བསོ་བསོ་ཆེན་པོ་ལྷ་རྒྱལ་ལོ། ལྷུ་ཆེན་ལྷུ་ཆུང་བཅུ་གཉིས་ཡོད། སྒལ་ཚིགས་བཞི་བཅུ་ཞེ་དགུ་ཡོད། དིང་རུ་ཨ་ཚོང་བཅོ་བརྒྱད་ཡོད། མཛུབ་གུ་རྒྱལ་བ་རིགས་ལྔ་ཡོད། ཡ་ཐོད་ཤེལ་གྱི་མེ་ལོང་ཡིན། དབུ་སྐྲ་རྒྱ་ལྕང་ལོ་མ་ཡིན། སྨིན་མ་དོམ་དག་མཆོང་འདྲ་ཡིན།མིག་གཉིས་སྐར་ཆེན་ཤར་འདྲ་ཡིན། རྣ་བ་གསེར་གྱི་མེ་ལོང་འདྲ། མ་ནེ་གསེར་གྱི་སྒ་རུ་འདྲ། ཡ་ཁ་གསེར་གྱི་པ་ཏྲ་འདྲ། མ་ཁ་དངུལ་གྱི་པ་ཏྲ་འདྲ། ཁའི་དུང་སོ་བན་ཆུང་སྒྲིག་འདྲ་ཡིན། ལྕེ་དར་དམར་གློག་དམར་འཁྱུག་འདྲ་ཡིན། ཨོལ་ཀྱོག་མཆོད་རྟེན་བརྩིགས་འདྲ་ཡིན། སྣ་ཁུང་ཟངས་ཐུར་བཤིབ་འདྲ་ཡིན། གློ་བ་གངས་རི་དཀར་པོ་ཡིན། མཆིན་པ་རྫ་རི་སྨུག་པོ་ཡིན། མཁལ་མ་ལྷ་ཕྲུག་ཀླུ་ཕྲུག་ཡིན། རྒྱུ་མ་ལྷ་ཀླུའི་ཞགས་པ་ཡིན། ངའི་ཐོད་པའི་དཀྱིལ་གྱི་མེ་ལོང་འདི། ཨོ་རྒྱན་པད་མའི་ཆ་ལུགས་ཡིན། ངའི་སྣ་མགོར་མགྲོན་བུ་བཏགས་པ་འདི། ཨ་ཙ་ར་ཡི་ཆ་ལུགས་ཡིན། ལྟ་བུ་དང་། ངའི་ལག་ལ་བཟུང་བའི་དབྱུག་པ་འདི། ལྷ་ཨོ་རྒྱན་པད་མའི་སྒྲུབ་ཤིང་རེད། རྗེ་རིན་པོ་ཆེ་ཡི་ཕྱག་རྟེན་རེད། སྨད་རྒྱ་ནག་རྒྱལ་བོའི་ཁྲིམས་ཤིང་རེད། ད་འདི་ལ་བསྟོད་པ་ཨེ་ཡོད་ཟེར། ད་འདི་ལ་བསྟོད་པ་ལོས་རེ་ཡོད། འདི་མི་རྒོད་ཀླད་པ་རྡུང་བྱེད་རེད། ཁྱི་རྒན་འགྲམ་པ་གཏོར་བྱེད་རེད། ང་འབྲས་དཀར་ལམ་གྱི་འགྲོ་རོགས་རེད། ལྷ་འདྲེ་དམ་ལ་འདོགས་བྱེད་རེད། ཅེས་པ་ལྟ་བུའི་དབྱུག་པའི་བཤད་པ་དང་། ང་ངང་བ་སེར་བོ་མ་ཡིན་པའི། མཚོ་ཆེ་ཆུང་བརྒྱུད་ནས་འཕུར་ནས་ཡོང་། གསུང་སྐད་རེ་རེ་བསྒྲགས་ནས་ཡོང་། ཨེ་བདེན་མི་བདེན་གྲགས་ན་ཤེས། ང་བོང་། ང་བོང་། ང་བོང་། ང་ཕོ་རོག་ནག་ཆུང་མ་ཡིན་པའི། རི་མགོ་རེ་རེ་བརྒྱུད་ནས་ཡོང་། གཤོག་རྩལ་རེ་རེ་ངོམ་ནས་ཡོང་། ཨེ་བདེན་མི་བདེན་འཕུར་ན་ཤེས། ཀོ་ལིང་ལིང་། ཀོ་ལིང་ལིང་། ང་ཁུ་བྱུག་སྔོན་མོ་མ་ཡིན་པའི། ནགས་ཚལ་རེ་རེ་བརྒྱུད་ནས་ཡོང་། སྐད་སྙན་མོའི་གསུང་སྙན་བསྒྲགས་ནས་ཡོང་། ཨེ་བདེན་མི་བདེན་གྲགས་ན་ཤེས། ཀུ་ཀོ། ཀུ་ཀོ། ཀུ་ཀོ། ང་ར་མ་རྒྱ་མོ་མ་ཡིན་པའི། རྩྭ་རྩི་ཏོག་རེ་རེ་ཟོས་ནས་ཡོང་། ངས་འབའ་སྐད་རེ་རེ་བསྒྲགས་ནས་ཡོང་། ཨེ་བདེན་མི་བདེན་འབའ་ན་ཤེས། མེས་ཨེ་ཨེ། མེས་ཨེ་ཨེ། རྒྱལ་ལོ་རྒྱལ་ལོ་ལྷ་རྒྱལ་ལོ། ཀི་བསོ་བསོ་ཆེན་པོ་ལྷ་རྒྱལ་ལོ། བཀྲ་ཤིས་བདེ་ལེགས་ཕུན་སུམ་ཚོགས། ང་འབེལ་གར་མི་འདུག་འགྲོ་རྒྱུ་ཡིན། ང་འབྲས་དཀར་རྒན་པོས་ཁ་གཡང་འབོད། རྟ་ར་གོང་མ་རྟ་ཡིས་བཀང་། ནོར་ར་བར་མ་ནོར་གྱིས་བཀང་། ལུག་ར་ཞོལ་མ་ལུག་གིས་བཀང་། སྟོད་རྒྱ་གར་ཡུལ་གྱི་གོས་གཡང་ཤོག སྨད་རྒྱ་ནག་ཡུལ་གྱི་ཇ་གཡང་ཤོགའབྲོག་པ་རྣམས་ཀྱི་མར་གཡང་ཤོག རོང་བ་རྣམས་ཀྱི་ནས་གཡང་ཤོགའཇིག་རྟེན་བདེ་ཞིང་ལོ་ལེགས་ཤིང་། འབྲུ་རྣམས་འཕེལ་ཞིང་ཆོས་འཕེལ་དང་། བདེ་ལེགས་ཕུན་སུམ་ཚོགས་པ་རྣམས། ཡིད་ལ་འདོད་པ་ཀུན་འགྲུབ་ཤོག་ཅེས་པ་ལྟ་བུའོ། །
གོང་ཞུའི་འབྲས་དཀར་ལས་ཞིབ་ཏུ་དཔྱད་ན་འབྲས་དཀར་རྒན་པོ་ཐོག་མ་ཇི་ལྟར་ཡོང་བ་དང་ཡོང་དོན་ཅི་ཞིག་ཡིན་པ། རང་ལུས་ཀྱི་ཕྱིའི་དབང་བོ་ཐམས་ཅད་དང་ནང་གི་དོན་ལྔ་སྣོད་དྲུག་རེ་རེ་འགྲེལ་བཤད་བགྱིད་པ། ལག་ཏུ་བཟུང་བའི་དབྱུག་པའི་ཕན་ཡོན་བརྗོད་པ། ད་དུང་ཁོང་ཉིད་ཡོང་བའི་སྐབས་སུ་མཚོ་ཆེ་ཆུང་དང་། རི་མགོ་རེ་རེ། ནགས་ཚལ་རེ་རེ་བཅས་བརྒྱུད་ནས་ཡོང་བའི་ལོ་རྒྱུས་བཤད་ཡོད་ལ། གལ་སྲིད་ཨེ་བདེན་མི་བདེན་བསམ་ན་བྱ་ངང་བ་དང་ཕོ་རོག ཁུ་བྱུག ར་མ་རྒྱལ་མོ་བཅས་པ་གྲགས་ན་ཤེས་ཟེར་ནས་འདབ་ཆགས་བྱ་དང་དུད་འགྲོ་ར་མ་བཅས་ཀྱི་ངག་ཚབ་བྱས་ནས་གྲགས་པ་དང་འབའ་བ་སྟེ། ངོ་མཚར་གྱི་ལྟད་མོ་ཉམས་དང་ལྡན་པ་སྟོན་པ་ཡིན། མཇུག་མཐར་མི་ཕྱུགས་ཐམས་ཅད་བདེ་ཞིང་རྒྱས་པ་དང་། ལོ་ཡག་སྐལ་བཟང་ཡོང་བའི་བཀྲ་ཤིས་སྨོན་ལམ་མམ་ཁ་གཡང་ཕུན་སུམ་ཚོགས་པ་བསྒྲགས་བྱུང་།
མི་རྣམས་ཀྱིས་བཤད་པ་ལྟར་ན། འབྲས་དཀར་ནི་བསམ་པའི་དོན་གྲུབ་དང་ཡིད་བཞིན་ནོར་བུའི་མཚོན་བྱེད་ཅིག་ཡིན་པས། ལོ་རེར་ཆད་པ་མེད་པར་སྡེ་བ་དང་འཚོ་བའི་ནང་དུ་བཤད་པ། ཕྱུགས་ལ་གོད་ཁ་མེད་པ་དང་མི་ལ་ན་ཚ་མེད་པ། རྒན་པ་ཐམས་ཅད་ཚེ་རིང་བ། གཞོན་པ་ཐམས་ཅད་ཁ་ལས་དར་བ།འབྲུ་རིགས་སྣ་ལྔའི་ལོ་ལེགས་ཡོང་ངེས་ཡིན་ཞེས་བཤད་ཚུལ་ཡང་ཡོད་དོ། །
༡༧༧༤ལོ།
༡༧༧༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ལག་ཐིབ
སྲོལ་རྒྱུན་འཕྲོད་བསྟེན་ཤེས་བྱ་ཁྲོད། ལག་པ་མ་དཀྲུས་པར་རྨ་ཁ་སོགས་ལ་རེག་པའི་རྐྱེན་གྱིས་རྨ་ཁར་གཉེན་ཁ་རྒྱས་སྲིད་པ་ལ། ལག་ཐིབ་རྒྱག་པ་ཟེར་སྲོལ་ཡོད་དོ།
སཟུར་གསུམ་དབབྱི།
ཟུར་གསུམ་དབྱིབས་ནི་མཐའ་གསུམ་ལས་གྲུབ་པའི་རི་མོ་ཞིག་ཡིན།
ཌོ་མི་ནི་ཀ
ཌོ་མི་ནི་ཀ་(Dominique)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་རུ་ཟོ་རེད།
མགྲུ་བཞི་ཁ་གང་།
མགྲུ་བཞི་ཁ་གང་།།རིགས་ཤིག་ནི་ལས་གྲུབ་དེ་ཀྱི་དེ་ཞིག་ལཡིན་ཡིནི་བཞི་ཤིག་ནམཐའ་བཞི་དབྱིབས་པ་ཞིང་དབྱིབས་ཡིན་།མཐའ་།
ཞབས་དཀར་ཚོགས་དྲུག་རང་གྲོལ་
ཞབས་དཀར་ཚོགས་དྲུག་རང་གྲོལ་ནི། རབ་བྱུང་བཅུ་གསུམ་པ་ལྕགས་མོ་གླང༼སྤྱི་ལོ་༡༧༨༡༽གི་ལོར་མདོ་སྨད་རེབ་གོང༼ད་ལྟའི་མཚོ་སྔོན་ཞིང་ཆེན་ཐུན་རིན་རྫོང་གི་ཁོངས༽ཞོ་འོང་གཉན་རྒྱ་ཞེས་པའི་གྲོང་སྡེར་ཡུམ་བཀྲ་ཤིས་བརྩེགས་པའི་སྲས་སུ་འཁྲུངས།  ཆུང་དུས་སུ་མཚན་ངག་དབང་བཀྲ་ཤིས་སུ་གསོལ།  དགུང་ལོ་བརྒྱད་ཀྱི་སྟེང་ཨ་མེས་ངག་དབང་གི་མདུན་དུ་ཡི་གེ་སྦྱོར་ཀློག་སྦྱངས་ཤིང་ཚེགས་མེད་དུ་མཁྱེན།  དགུང་ལོ་བཅུ་པར་ཞོ་འོང་སྔགས་མང་ཆོས་ཐོག་གི་གྲལ་དུ་ཞུགས།  དགུང་ལོ་བཅུ་བདུན་སྟེང་གླིང་རྒྱའི་ལྷ་བཟོ་བསྟན་པ་དར་རྒྱས་ལས་ལྷ་བྲིས་བསླབས་པས་རི་མོ་ལེགས་པོ་ཞིག་མཁྱེན།  ཆུ་དམར་དགེ་འདུན་བཀྲ་ཤིས་རྒྱ་མཚོ་ལ་ཆོས་འབྲེལ་གྱི་ཐོག་མ་ཞུས་ཤིང་།  གཡའ་མ་བཀྲ་ཤིས་འཁྱིལ་བའི་བླ་མ་འཇམ་དབྱངས་རྒྱ་མཚོ་དང་ཨོ་རྒྱན་འཕྲིན་ལས་རྣམ་གཉིས་ཀྱི་ཞབས་པད་བསྟེན་ནས་མདོ་སྔགས་ཆོས་ཀྱི་གདམས་པ་མང་དུ་གསན།  དགུང་ལོ་ཉེར་གཅིག་གི་སྟེང་དུ༼སྤྱི་ལོ༡༨༠༡༽རབ་བྱུང་དང་བསྙེན་རྫོགས་བསྒྲུབས།  དེ་ནས་རྒྱལ་མཁན་ཆེན་དང་ལྷན་དུ་རྩེ་གཞུང་དབེན་པའི་དགའ་ཚལ་དུ་ཕེབས་ཏེ།  ཆོས་རྒྱལ་ངག་གི་དབང་པོ༼ཆིང་ཝང་ངག་དབང་དར་རྒྱས༽སྤྱི་བོའི་ཅོད་པན་དུ་བསྟེན་ཏེ་མདོ་སྔགས་ཆོས་ཀྱི་གཞུང་ལུགས་རྒྱ་མཚོ་ལྟ་བུ་ལ་ཐོས་བསམ་དཔྱིས་ཕྱིན་པ་མཛད་ཅིང་། མཁས་བཙུན་བཟང་གསུམ་གྱི་ཡོན་ཏན་ལ་མངའ་བརྙེས།  ཚོགས་དྲུག་གི་ཞེན་འཛིན་རང་སར་གྲོལ་བའི་བརྡར་མཚན་ལ་ཚོགས་དྲུག་རང་གྲོལ་དུ་གསོལ།  རབ་བྱུང་བཅུ་གསུམ་པའི་མེ་སྟག༼སྤྱི་ལོ༡༨༠༦༽ནས་རྒྱལ་ཁམས་ཕྱོགས་མེད་འགྲེམས་ཏེ་སྒྲུབ་པ་སྙིང་པོར་མཛད།  གངས་ཅན་བོད་ཀྱི་གནས་ཆེན་ཡོད་དོ་ཅོག་ལ་ཕལ་ཆེར་ཞབས་ཀྱིས་བཅགས་ཏེ།  དབེན་གནས་བརྒྱ་ཕྲག་ཏུ་ལོ་སུམ་ཅུའི་རིང་ལ་སྒྲུབ་པ་ལྷུར་ལེན་མཛད་ནས་གྲུབ་པ་བརྙེས་ཤིང་འགྲོ་དོན་བསམ་གྱིས་མི་ཁྱབ་པ་མཛད། རང་གྲོལ་མཚན་ཅན་དྲུག་དང་།  ཐུགས་སྲས་སངས་རྒྱས་རིན་ཆེན།  སྤྱང་ལུང་སྤྲུལ་བའི་སྐུ་སོགས་གཙོས་མདོ་དབུས་གཙང་གསུམ་གྱི་གྲུབ་མཐའ་རིས་སུ་མ་མཆིས་པའི་སློབ་མ་ཁྲི་སྟོང་མང་པོ་ཞིག་བསྐྱངས་པས།  ཁོང་གི་མཚན་སྙན་གྱི་རྔ་གསང་བོད་ཁམས་ལས་ཆེས་ཆེར་བརྒལ་ཏེ་བལ་ཡུལ་མཐིལ་དུའང་ཁྱབ།  ལྗགས་རྩོམ་གྱི་སྐོར་ལ《རང་རྣམ》དང《མགུར་འབུམ》སོགས་ཁྱོན་བསྡོམས་པོད་ཉེར་ལྔ་ཙམ་ཡོད་པར་གྲགས།  　དགུང་ལོ་དོན་གཅིག་པ་རབ་བྱུང་བཅུ་བཞི་པའི་ལྕགས་ཕག༼སྤྱི་ལོ༡༨༥༡༽ལོར་རང་ཡུལ་རེབ་གོང་ནས་གཟུགས་སྐུའི་བཀོད་པ་བསྡུས།
ལི་མ།
ལི་མ་(Lima)ནི་པེ་རུ་ཡི་རྒྱལ་ས་རེད།
ལྕགས་རིགས་སྣ་ཚོགས་བསྲེས་ཏེ་བཟོས་པའི་དངོས་པོ་ལ་ཟེར་ཞིང་། ལི་ལ་ནང་གསེས་ཀྱིས་ཕྱེ་ན་རང་བྱུང་དང་བཅོས་མ་རིགས་གཉིས་ཡོད། བོད་ཀྱི་མཁས་པ་སྔ་མ་ཚོས་མཛད་པའི《རིན་ཆེན་བརྟག་པ》ཞེས་པའི་ནང་འཁོད་པ་ལྟར་ན། རང་བྱུང་གི་ལི་ནི་རྒྱ་ཁར་དང་། སིངྒ་ལ་དང་བལ་ཡུལ། ལི་ཡུལ་བཅས་ནས་ཐོན་གྱི་ཡོད་པ་དང་། བཅོས་མའི་ལི་ནི་ལྕགས་རིགས་ཀྱི་རིན་པོ་ཆེ་སྣ་དགུ་བསྲེས་ནས་བཟོས་པ་སྟེ། གསེར། དངུལ། ཟངས། ལྕགས། གཤའ་དཀར། ཏི་ཚ། ཟི་ལ། ཁྲོ། ཞ་ཉེ་བཅས་བསྲེས་ཡོད་ཅིང་། དེ་ལ་ཡང་ལྕགས་རིགས་སྣ་ཚོགས་ཆ་མཉམ་དུ་བསྲེས་པ་དང་འགའ་ཞིག་གཙོ་བོ་དང་། འགའ་ཞིག་ཡན་ལག་གི་ཚུལ་དུ་བྱས་ནས་བསྲེས་པ་བཅས་རིགས་མི་འདྲ་བ་ཡོད། གཞན་ཡང་ལི་ལ་མདོག་ལི་ཞེས་པ་ནི། མདོག་མི་འདྲ་བའི་དབང་དུ་བྱས་ནས་བཏགས་པ་སྟེ། ལི་དཀར། ལི་སྨྱུག ལི་དམར། ལི་ནག ལི་ཁྲ་བཅས་ལྔ་པོ་དེ་ནི་ལྕགས་རིགས་སྣ་དགུའི་ནང་ནས་གང་མང་བ་བསྲེས་ན་དེའི་མདོག་འབྱུང་བས་མིང་དེ་འདྲ་བཏགས་པ་ཡིན། སྐད་ལི་ཟེར་བ་ནི། སྐད་སྙན་ཞིང་འཁྲོལ་བའི་ལི་རིགས་ཤིག་སྟེ། དེ་ནི་ལྕགས་རིགས་སྣ་དགུ་བསྲེས་སྐབས་ཟི་ལ་མང་ཙམ་བསྲེས་པ་ལ་བརྟེན་ནས་བྱུང་། ལི་ལ་བཟོ་རྩལ་མི་འདྲ་བ་དབྱེ་ན། རྒྱ་ནག་ཧན་དང་སུས་ཀྱི་སྐབས་སུ་བཟོས་པའི་རྒྱ་ནག་ལི་རྙིང་དང་། མིང་རྒྱལ་རབས་ཀྱི་སྐབས་སུ་བཟོས་པའི་ཏཱ་མིང་ལི་མ། རྒྱ་གར་ཡུལ་དབུས་མ་གྷ་ངྷ་ནས་བྱུང་བའི་དབུས་ལི། རྒྱ་གར་ཤར་ཕྱོགས་ཀྱི་ཡུལ་ཁག་ནས་བྱུང་བ་ཤར་ལི། རྒྱ་གར་ནུབ་ཕྱོགས་ཀྱི་ཡུལ་འགའ་ཞིག་ནས་བྱུང་བའི་ནུབ་ལི། བོད་ཀྱི་བཙན་པོ་རིམ་བྱོན་སྐབས་སུ་བྱུང་བའི་ཆོས་རྒྱལ་ལི་མ་རྙིང་མ། རྒྱལ་རྩེ་ཆོས་རྒྱལ་རབ་བརྟན་ཀུན་བཟང་གི་སྐབས་སུ་བྱུང་བའི་ཆོས་རྒྱལ་ལི་མ་གསར་མ། ཇོ་བོ་རྗེ་ཨ་ཏི་ཤཱ་ནས་དངོས་སློབ་རིམ་པའི་སྐབས་སུ་བྱུང་བའི་བཀའ་གདམས་ལི་མ། ཏཱ་ལའི་བླ་མ་སྐུ་འཕྲེང་ལྔ་པའི་འདོད་དཔལ་ལི་མ་བཅས་ཡོད། དེ་དག་གི་བཟོ་ཁྱད་དང་། དབྱེ་འབྱེད་བྱ་ཚུལ་བཅས་ཞིབ་པར་ཀརྨ་ཆག་མེད་ར་ན་ཨ་སྱ་དང་། ཀུན་མཁྱེན་འཇིགས་མེད་གླིང་པ་གཉིས་ཀྱིས་མཛད་པའི《རིན་པོ་ཆེ་བརྟག་ཐབས》ནང་གསལ་བས་དེར་གཟིགས་པར་ཞུ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཅི་ལི།
ཅི་ལི་(Chile)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་སཱན་ཏི་ཡ་གོ་རེད།
རྙིང་མའི་གདན་ས་ཆེན་པོ་དྲུག་
གསང་ཆེན་རྙིང་མའི་གདན་ས་ཆེན་པོ་དྲུག་གི་ལོ་རྒྱུས་རགས་ཙམ་བརྗོད་པ།
དཔལ་ཡུལ་བྱང་ཆུབ་རྣམ་རྒྱལ་ཆོས་གླིང་།
བསྟན་པ་ཕྱི་དར་གྱི་སྐབས་འདིར་གསང་སྔགས་སྔ་འགྱུར་བའི་རིང་ལུགས་རྨ་མེད་འཛིན་པའི་གདན་ས་ཆེན་པོ་དྲུག་ཏུ་གྲགས་པ་ལས་དེ་སྔའི་གསུང་སྲོལ་ལ་“སྟོད་ན་རྡོར་སྨིན་དཔལ་གསུམ་དང་། སྨད་ན་ཀཿདཔལ་རྫོགས་གསུམ།”ཞེས་གྲགས་པའི་ཡ་གྱལ་འཕྱོངས་རྒྱས་དཔལ་རི་ཐེག་མཆོག་གླིང་ནི་དབུས་ཕྱོགས་ཀྱི་རྙིང་དགོན་སྔ་ཤོས་ཤིག་ཏུ་སྣང་སྟེ། འཕྲེང་པོའི་གཏེར་སྟོན་ཤེས་རབ་འོད་ཟེར་གྱིས་ཕྱག་བཏབ། གཏེར་སྟོན་གཤེགས་རྗེས་ཀརྨ་རྒྱལ་སྲས་ཀུན་བཟང་སོགས་ཀྱིས་བསྐྱངས། དེ་ནས་རིག་འཛིན་ངག་གི་དབང་པོའི་གཅུང་རིག་འཛིན་འཕྲིན་ལས་རྣམ་རྒྱལ་མཚོ་སྐྱེས་བཞེད་པའི་དབང་པོས་གདན་ས་མཛད། བར་སྐབས་ཀྱི་གདན་རབས་མ་རྙེད། ཕྱིས་སུ་ངག་དབང་ཀུན་བཟང་པདྨ་སོགས་སྐྱེ་སྤྲུལ་རིམ་བྱོན་གྱིས་གདན་ས་བསྐྱངས་པའི་ཆོས་ལུགས་ནི་སྔ་འགྱུར་བཀའ་མ་དང་། འཕྲེང་པོའི་རང་གཏེར་ལ་ཉམས་བཞེས་མཛད་པ་ཡིན་ནའང་། ཉེ་བའི་དུས་རབས་སུ་ཆེས་ཆེར་ཉམས་ནས་རྗེས་སུ་ཆོས་ལུགས་ནི་ཀློང་ཆེན་སྙིང་ཐིག་གཙོ་བོ་མཛད་ཅིང་། གདན་ས་ཆེན་པོ་དྲུག་གི་ཁོངས་སུ་རྩིས་སྲོལ་མེད་པར་གྱུར། ཉེ་བའི་དུས་རབས་སུ་རྙིང་མའི་གདན་ས་ཆེན་པོ་དྲུག་ཏུ་གྲགས་པ་ནི། སྟོད་ན་རྡོར་སྨིན་གཉིས། བར་ན་ཞེ་རྫོགས་གཉིས། སྨད་ན་ཀཿདཔལ་གཉིས། ཞེས་གྲགས།
ཐུབ་བསྟན་རྡོ་རྗེ་བྲག་ཨེ་ཝཾ་ལྕོག་སྒར།
དེའང་། སྟོད་ན་རྡོར་སྨིན་གཉིས། ཞེས་གྲགས་པའི་ཡ་གྱལ། ༡ ཐུབ་བསྟན་རྡོ་རྗེ་བྲག་ཨེ་ཝཾ་ལྕོག་སྒར་ནི། རྡོར་བྲག་རིག་འཛིན་སྐུ་ཕྲེང་གསུམ་པ་ངག་གི་དབང་པོའི་སྐུ་ཚེའི་སྨད་རབ་བྱུང་བཅུ་གཅིག་པའི་ལྕགས་རྟ། སྤྱི་ལོ་༡༦༣༠ལོར་ཕྱག་བཏབ། ཆོས་ལུགས་བཀའ་མ་དང་། རིག་འཛིན་ཆེན་པོ་དངོས་གྲུབ་རྒྱལ་མཚན་ནམ་རྒོད་ལྡེམ་རྗེས་ཟང་ཟང་ལྷ་བྲག་﹙ངམ་རིང་རྫོང་ཁོངས་﹚གི་ལྷའི་སྐྱེད་ཚལ་བྱ་བའི་ཕུག་ནས་གཏེར་དུ་བཞེས་པའི་ཆོས་ཚན་ལ། བྱང་གཏེར། ཞེས་གྲགས་པ་གཙོ་བོར་མཛད། རིག་འཛིན་རྒོད་ལྡེམ་གྱི་ཡང་སྲིད་རིམ་བྱོན་ལ་རིག་འཛིན་ཆེན་མོ་ཞེས་ཞུ་ཞིང་། རིག་འཛིན་ཆེན་མོ་སྐུ་འཕྲེང་རིམ་བྱོན་བཅུ་ཕྲག་དང་། རྒྱལ་སྲས་སྤྲུལ་སྐུ། ཆུ་བཟང་སྤྲུལ་སྐུ་བཅས་སྐུ་ཕྲེང་རིམ་བྱོན་ནས་འཁོར་ལོ་གསུམ་གྱི་འཕྲིན་ལས་མ་ཉམས་པར་བསྐྱངས། ཆེས་སྔ་དུས་གཉུག་མར་གནས་པའི་དགེ་འདུན་བརྒྱ་ཕྲག་ལྔ་ལ་ཉེ་བ་ཡོད་པར་གྲགས་ཀྱང་རབ་བྱུང་བཅུ་གཉིས་པའི་མེ་བྱ་﹙སྤྱི་ལོ་༡༧༡༧ལོ་﹚ཇུན་གར་པའི་དམག་དཔུང་ལྗོངས་འདིར་ལྷགས་ནས་དགོན་པའི་ཁང་པ་ཡོངས་རྫོགས་རྨང་ནས་བཤིགས་པ་དང་། སྐུ་གསུང་ཐུགས་རྟེན་ཆེ་གྲས་རྣམས་གཙང་ཆུར་བསྐྱུར་བ། ཁག་གཅིག་དགེ་ལུགས་ཀྱི་དགོན་སྡེ་ཁག་ལ་ཕུལ། རིག་འཛིན་ཆེན་མོ་སྐུ་ཕྲེང་བཞི་པ་པདྨ་འཕྲིན་ལས་དགུང་གྲངས་དོན་བདུན་ལ་ཕེབས་པ་བཀྲོང་པ་ལ་སོགས་པའི་ཀླ་ཀློའི་རྩིང་སྤྱོད་དུ་མས་དགོན་འདིའི་རྟེན་དང་བརྟེན་པ་ཡོངས་རྫོགས་རྨེག་མེད་དུ་བཅོམ། དེ་རྗེས་ཆིང་གོང་མ་ཁང་ཤིས་ཀྱི་དཔུང་གིས་ཇུན་གར་གྱི་དམག་དཔུང་མཐར་བསྐྲད་པ་དང་། རྒྱལ་མཆོག་བདུན་པ་བསྐལ་བཟང་རྒྱ་མཚོ་གསེར་ཁྲིར་སྤྱན་དྲངས་པས་ཇུན་གར་བས་རྡོར་བྲག་གི་ཆོས་གཞིས་འཛིན་དབང་འབྲས་སྤུངས་སུ་སྦྱོར་འཇགས་བྱས་པ་རྣམས་ཀྱང་ཕྱིར་སློག་བསྩལ་བ་དང་། གདན་ས་བསྐྱར་གསོ་ཆོག་པ་བྱུང་རྗེས་རྗེ་གོང་མའི་གསོལ་དཔོན་དགེ་དབང་སོགས་བླ་སློབ་དད་སྦྱིན་རྣམས་ནས་དགོན་པ་གསར་དུ་བཏབ་སྟེ་རབ་བྱུང་བཅུ་གཉིས་པའི་མེ་རྟ་﹙སྤྱི་ལོ༡༧༢༧﹚ལོར་རིག་འཛིན་ཆེན་མོ་སྐུ་ཕྲེང་ལྔ་པ་སྐལ་བཟང་པདྨ་དབང་ཕྱུག་དགུང་གྲངས་བརྒྱད་ལ་གདན་ཁྲིར་མངའ་གསོལ། དུས་འགྱུར་སྐབས་སྐུ་གསུང་ཐུགས་རྟེན་འཐོར་གྱར་སོང་བ་ཁག་གཅིག་ཚུར་ལོན་པ་བཅས་སྔར་དང་ཆ་འདྲ་བ་ཙམ་བྱུང་། ཆོས་བརྒྱུད་འཛིན་པའི་དགོན་ལག་གངས་ལྗོངས་ཀྱི་སྟོད་མངའ་རིས་ནས་སྨད་དར་རྩེ་མདོ་ཡན་ཆོད་དུ་དགོན་སྡེ་བརྒྱ་ཕྲག་ལ་ཉེ་བ་བཞུགས་ཏེ་བཤད་སྒྲུབ་ཀྱི་འཕྲིན་ལས་རྒྱ་ཆེ་ཙམ་བྱུང་། སླར་ཡང་རབ་བྱུང་བཅུ་དྲུག་པའི་མེ་རྟ་﹙སྤྱི་ལོ༡༩༦༦﹚ལོ་ནས་བཟུང་། རིག་གནས་གསར་བརྗེའི་སྨྱོ་སྤྱོད་ཀྱི་ལོ་ཟླའི་ནང་། རྙིང་པ་བཞི། ཞེས་རྟེན་དང་བརྟེན་པ་ཡོངས་རྫོགས་སླར་ཡང་ཐལ་བའི་ཕུང་པོ་གཅིག་ཏུ་བཏང་། གོང་གསལ་རབ་བྱུང་གི་﹙སྤྱི་ལོ་༡༩༨༥﹚ལོ་ནས་ཀྲུང་དབྱང་གི་ཐུགས་འཁུར་འོག་དགོས་དངུལ་གྱི་མཐུན་རྐྱེན་བསྩལ་བ་ལ་བརྟེན་ནས་དགོན་པའི་རྣམ་པ་རགས་ཙམ་ཆགས་པ་དང་། ཆོས་ལུགས་ཀྱི་བྱེད་སྒོ་དང་། གཞུང་ལུགས་ཀྱི་སློབ་གཉེར་གནང་སྒོ་བཅས་ས་བཅད་མ་སྟོང་ཙམ་དུ་གནས་བཞིན་པ་ལགས་སོ། །
ཞེ་ཆེན་བསྟན་གཉིས་དར་རྒྱས་གླིང་།
བར་ནས་ཞེ་རྫོགས་གཉིས་ཞེས་གྲགས་པའི་ཡ་གྱལ། ༡ ཞེ་ཆེན་བསྟན་གཉིས་དར་རྒྱས་གླིང་ནི། རབ་བྱུང་བཅུ་གསུམ་པའི་ཤིང་ཡོས།﹙སྤྱི་ལོ་༡༧༩༥﹚ལོར་ཞེ་ཆེན་ཞྭ་ལམ་རབ་འབྱམས་པ་འགྱུར་མེད་ཀུན་བཟང་བསྟན་འཛིན་རྣམ་རྒྱལ་གྱིས་ཕྱག་བཏབ། ལོ་རྒྱུས་གཞན་ཞིག་ཏུ་གྲུབ་དབང་རྫོགས་ཆེན་པའི་སློབ་མ་རབ་འབྱམས་བསྟན་པའི་རྒྱལ་མཚན་གྱི་ཡང་སྲིད་ཀུན་བཟང་རྣམ་རྒྱལ་བློ་གསལ་རྒྱ་མཚོའི་སྡེས་གོང་གསལ་ལོ་ཁམས་སུ་ཕྱག་བཏབ་ཞེས་གསལ་བས་མཚན་གྱི་རྣམ་གྲངས་ལ་དཔྱད་པར་འཚལ། ཆོས་ལུགས་བཀའ་གཏེར་སྨིན་གླིང་ཁེ་གཙང་། གདན་ས་འཛིན་མཁན་མཁས་དང་གྲུབ་པའི་རྣམ་རོལ་མཚུངས་བའི་ཟླ་དང་བྲལ་བ་རབ་འབྱམས་ན་རིམ་བདུན་དང་། རྒྱལ་ཚབ་ན་རིམ་དྲུག ལྷག་པར་དུ་དུས་གསུམ་རྒྱལ་བ་ཀུན་གྱི་ཡེ་ཤེས་ཀྱི་ཕུང་པོ་གཅིག་ཏུ་འདུས་པ་ཀུན་མཁྱེན་སྨྲ་བའི་སེང་གེ་མི་ཕམ་ཕྱོགས་ལས་རྣམ་རྒྱལ་དཔལ་བཟང་པོས་མདོ་སྔགས་རབ་འབྱམས་ཀྱི་གཞུང་ལུགས་དགོངས་གཏེར་བསྟན་བཅོས་ཀྱི་ཚུལ་དུ་ཕབ་པ་འཆད་ཉན་གྱི་རྒྱུན་སྤེལ་བས་དམ་པའི་སྐྱེས་བུ་དཔྱིད་ཀའི་ལྗོན་ཤིང་མེ་ཏོག་གིས་བརྒྱན་པ་ལྟ་བུ་ཚར་དུ་དངར་བས་གསང་ཆེན་སྙིང་པོའི་རིང་ལུགས་ལ་བྱ་བ་རྒྱ་ཆེར་མཛད། ཆོས་བརྒྱུད་འཛིན་པའི་དགོན་ལག་ཀྱང་ཉིས་བརྒྱར་ཉེ་བ་གངས་ལྗོངས་མདོ་ཁམས་ཀྱི་ཡུལ་གྲུར་བཞུགས་པར་གྲགས། རིག་གནས་གསར་བརྗེའི་དུས་སྐབས་སུ་ཕྱི་ནང་སྣོད་བཅུད་ལ་གཏོར་སྐྱོན་ཚབ་ཆེན་བཟོས་ནས་ཉམས་རྒུད་ཧ་ཅང་ཆེན་པོ་བྱུང་བ་དང་། སྲིད་ཇུས་དོན་འཁྱོལ་བྱུང་རྗེས་ཉམས་པ་སླར་གསོ་རགས་ཙམ་བྱུང་སྟེ་སྔར་ལྟར་ཆོས་ལུགས་ཀྱི་བྱེད་སྒོ་དང་། གཞུང་ལུགས་སློབ་གཉེར་མཛད་བཞིན་པ་ལགས་སོ། །
རུ་དམ་རྫོགས་ཆེན་ཨོ་རྒྱན་བསམ་གཏན་ཆོས་གླིང་།
༢ རུ་དམ་རྫོགས་ཆེན་ཨོ་རྒྱན་བསམ་གཏན་ཆོས་གླིང་ནི། རབ་བྱུང་བཅུ་གཅིག་པའི་ཤིང་གླང་།﹙སྤྱི་ལོ་༡༦༨༥﹚ལོར་འོད་གསལ་རྫོགས་པ་ཆེན་པོའི་རིག་པ་ཚད་ཕེབས་ཀྱི་ས་ལ་མངའ་དབང་བསྒྱུར་བ་གྲུབ་དབང་པདྨ་རིག་འཛིན་གྱིས་ཕྱག་བཏབ། ཆོས་ལུགས་སྔ་འགྱུར་བཀའ་མ་དང་། ཉི་མ་གྲགས་པའི་གཏེར་ཆོས། ཀློང་ཆེན་སྙིང་ཐིག་གཙོ་བོར་མཛད་པ་བཅས་འཁོར་ལོ་གསུམ་གྱི་འཕྲིན་ལས་ནམ་མཁའ་དང་མཉམ་པའི་བསྟན་འཛིན་གྱི་སྐྱེས་བུ་དཔོན་སློབ་ནམ་མཁའ་འོད་གསལ། ཞེ་ཆེན་ཞྭ་ལམ་རབ་འབྱམས་པ། གཏེར་སྟོན་ཉི་མ་གྲགས་པ་སོགས་དང་། གྲུབ་དབང་པདྨ་རིག་འཛིན་གྱི་སྐུ་ཕྲེང་གཉིས་པ་འགྱུར་མེད་ཐེག་མཆོག་བསྟན་འཛིན། གསུམ་པ་ངེས་དོན་བསྟན་འཛིན་བཟང་པོ། བཞི་པ་མི་འགྱུར་ནམ་མཁའི་རྡོ་རྗེ།﹙འདི་ཆོས་ཉིད་ཟད་སར་འཁྱོལ་ཏེ་འདི་སྣང་གི་ཐུགས་སྣང་ནུབ་པའི་རྟོགས་ལྡན་གྱི་སྐྱེས་བུ་དམ་པ་ཞིག་བྱུང་བར་གྲགས།﹚ལྔ་པ་ཐུབ་བསྟན་ཆོས་ཀྱི་རྡོ་རྗེ། དྲུག་པ་འཇིགས་བྲལ་བྱང་ཆུབ་རྡོ་རྗེ་བཅས་དང་། ཁྱད་པར་དུ་རྒྱལ་སྲས་གཞན་ཕན་མཐའ་ཡས་ཀྱི་ཐུགས་བསྐྱེད་དང་། འཕྲིན་ལས་ལྷ་ལམ་དང་མཉམ་པ་དུས་སུ་སྨིན་པས་རྫོགས་ཆེན་ཤྲཱི་སིང་ཧའི་ཆོས་གྲྭ་ཆེན་མོའི་རྒྱུན་བཙུགས་ཤིང་། དཔོན་སློབ་སྐུ་ཕྲེང་རིམ་བྱོན་དང་། སྔ་འགྱུར་བཀའ་གཏེར་ཡོངས་རྫོགས་ཀྱི་མངའ་བདག་རྒྱལ་སྲས་གཞན་ཕན་མཐའ་ཡས། མཁན་ཆེན་པདྨ་རྡོ་རྗེ། ཨོ་རྒྱན་བསྟན་འཛིན་ནོར་བུ། གཞན་ཕན་ཆོས་ཀྱི་སྣང་བ། ངག་དབང་ནོར་བུ་སོགས་མཁན་རབས་ནོར་བུའི་ཕྲེང་བ་ལྟ་བུ་རིམ་པར་བྱོན་པ་ལས་མཁས་གྲུབ་ཀྱི་ཚང་ཆེན་པོ་བརྡོལ་ཏེ་སྐབས་དེར་མདོ་ཁམས་སྨད་ཕྱོགས་སུ་གཞུང་ཆེན་བཀའ་པོད་བཅུ་གསུམ་འཆད་ཉན་གྱི་ཆོས་རྒྱུན་ཁྱབ་བརྡལ་དུ་སོང་བས་བསྟན་པ་སྤྱི་དང་བྱེ་བྲག་ལ་བཀའ་དྲིན་བརྗོད་ལས་འདས། ཆོས་བརྒྱུད་འཛིན་པའི་དགོན་ལག་ཀྱང་གྲངས་ཉིས་བརྒྱ་ཙམ་བྱུང་། བར་ལམ་རིག་གནས་གསར་བརྗེའི་དུས་སྐབས་སུ་རྒྱལ་ཡོངས་ཀྱི་ཁྱོན་དང་འདྲ་བར་ཕྱི་ནང་གི་སྣོད་བཅུད་ལ་གཏོར་སྐྱོན་ཚབས་ཆེན་ཉམས་ཉེས་སུ་སོང་ཡང་། དེང་སླར་གསོ་བྱས་ཏེ་རྙིང་མའི་ཐུན་མོང་མིན་པའི་རྒྱུད་གཞུང་གིས་གཙོས་གཞུང་ཆེན་བཅུ་གསུམ་གྱི་བཤད་ཁྲིད་དང་། རིག་གནས་བཅས་བསྐྱར་དར་བྱུང་ཞིང་དེང་དུས་སྨིན་གྲོལ་གླིང་དང་། རྡོ་རྗེ་བྲག་བསམ་ཡས་དགོན་པ་བཅས་སུ་གཞུང་ཆེན་དང་། རིག་གནས་སློབ་ཁྲིད་མཛད་པར་མཁན་པོ་མངགས་གཏོང་གི་ལམ་ལུགས་བཙུགས་ནས་འཁོར་ལོ་གསུམ་གྱི་འཕྲིན་ལས་སྤྲོ་བཞིན་མཆིས་སོ། །
ཀཿཐོག་སྔ་རབས།
སྨད་ན་ཀཿདཔལ་གཉིས་ཞེས་པའི་ཡ་གྱལ། ༡ ཀཿཐོགས་པ་ལ་སྔ་ཕྱི་གཉིས་ཡོད་པའི་ཀཿཐོག་སྔ་རབས་ནི། རབ་བྱུང་གསུམ་པའི་ས་ཡོས་﹙སྤྱི་ལོ་༡༡༥༩﹚ལོར་ཆོས་རྗེ་ཀཿཐོག་པ་ཆེན་པོ་བདེ་གཤེགས་སྤོབས་པ་མཐའ་ཡས་ཀྱིས་ཀཿཐོག་མི་འགྱུར་རྡོ་རྗེ་གདན་གྱི་ཆོས་གྲྭ་ཆེན་པོ་ཕྱག་བཏབ་པ་དེ་ཉིད་དུས་དབང་གིས་ཐོར་ཞིག་ཏུ་སོང་བའི་ཤུལ་དེར་སྨད་ན་ཀཿདཔལ་གཉིས་ཞེས་པ་རྙིང་མའི་གདན་ས་ཆེན་པོ་དྲུག་གི་ཁོངས་སུ་བརྩི་སྲོལ་གྱིས། ཀཿཐོག་ཕྱི་རབས་པ་ནི་རབ་བྱུང་བཅུ་པའི་ཤིང་གླང་﹙སྤྱི་ལོ་༡༦༢༥﹚ལོར་སྤྲུལ་པའི་གཏེར་སྟོན་ཆེན་པོ་རིག་འཛིན་ཀློང་གསལ་སྙིང་པོས་སྔར་ཉམས་རྒུད་དུ་ཕྱིན་པ་སླར་གསོ་མཛད། ཆོས་ལུགས་སྔ་འགྱུར་བཀའ་མ་དང་། གཏེར་སྟོན་བདུད་འདུལ་རྡོ་རྗེ་དང་། ཀློང་གསལ་སྙིང་པོ་གཉིས་ཀྱི་གཏེར་སོགས་བཀའ་གཏེར་དང་། སྤངས་དང་རྟོགས་པའི་དཀྱིལ་འཁོར་ཆ་ཤས་ཡོངས་སུ་རྫོགས་པ་ཞིང་སྐྱོང་སྐུ་ཕྲེང་རིམ་པ། དགེ་རྩེ་སྐུ་ཕྲེང་རིམ་པ། རྨོག་རྩ་སྐུ་ཕྲེང་རིམ་པ། ཨོ་རྒྱན་བསམ་གྲུབ་འཇིགས་མེད་ཆོས་ཀྱི་སེང་གེ་སོགས། སི་ཏུ་སྐུ་ཕྲེང་བཅས་ནས་འཁོར་ལོ་གསུམ་གྱི་ཕྲིན་ལས་མི་ནུབ་པའི་རྒྱུན་བསྐྱངས། མཁས་གྲུབ་ཀླུ་དབང་རོལ་པའི་ཚོགས་ཀྱི་བསྟི་གནས་ཆེན་པོར་གྱུར་པས་སྔ་འགྱུར་བའི་ཆོས་ཀྱི་གྲོལ་ཕུག་གཅིག་ཏུ་བགྲངས། དགོན་ལག་སུམ་བརྒྱ་ཁ་ཡར་གངས་ལྗོངས་མདོ་ཁམས་ཀྱི་ཡུལ་གྲུར་བཞུགས་ཀྱང་རིག་གནས་གསར་བརྗེའི་དུས་དབང་གིས་གཏོར་སྐྱོན་སོང་བས་དེང་སྐབས་གསར་བསྐྲུན་གྱིས་སྔ་སོར་རགས་ཙམ་ཆུད་བཞིན་བཞུགས་པ་ལགས་སོ། །
དཔལ་ཡུལ་རྣམ་རྒྱལ་བྱང་ཆུབ་ཆོས་གླིང་།
༢ དཔལ་ཡུལ་རྣམ་རྒྱལ་བྱང་ཆུབ་ཆོས་གླིང་ནི། རབ་བྱུང་བཅུ་གཅིག་པའི་ཤིང་འབྲུག﹙སྤྱི་ལོ༡༦༦༤﹚ལོར་དཔལ་རྡོ་རྗེ་སེམས་དཔའི་རྣམ་རོལ་འོད་གསལ་སྙིང་པོའི་རྒྱུད་འབུམ་ཕྲག་དྲུག་ཅུ་རྩ་བཞི་དང་། སྐྱེས་རབས་ཉིས་སྟོང་ཐུགས་ལ་སྐད་ཅིག་གིས་གསལ་བ་རིག་འཛིན་ཀུན་བཟང་ཤེས་རབ་ཀྱིས་ཕྱག་བཏབ། རིག་འཛིན་ཆེན་པོས་ཀཿཐོག་པའི་སྙན་བརྒྱུད་འཛིན་པ་སྒ་རྗེ་ཆོས་སྐྱོང་རྒྱ་མཚོ་ལ་གཙུག་ཕུད་ཕུལ། གསེར་ལོ་སྟོན་པ་རྒྱལ་མཚན་དང་། ཆོས་ཉིད་རྒྱ་མཚོ། རོང་པོ་རིན་ཆེན་རྡོ་རྗེ་སོགས་ལས་ཀཿཐོག་སྔ་རབས་པའི་གདམས་ཁྲིད་མཐའ་དག་རྫོགས་པར་གསན། རིག་འཛིན་ཀློང་གསལ་སྙིང་པོས་མཁའ་འགྲོ་ཡང་གསང་བླ་མེད་ཀྱི་ཆོས་བདག་ཏུ་མངའ་གསོལ་ནས་རང་གཏེར་དབང་ཁྲིད་མང་པོ་གསུངས། ཁྱད་པར་འཁྲུལ་ཞིག་ཆེན་པོའི་སྐུ་སྐྱེ་དེ་ཉིད་དེ་མ་ཐག་གནམ་ཆོས་མི་འགྱུར་རྡོ་རྗེ་དང་། ཡོངས་འཛིན་ཀརྨ་ཆགས་མེད་གཉིས་ཀྱིས་རྗེས་སུ་བཟུང་། ཐོས་བསམ་སྒོམ་གསུམ་གྱི་ཡོན་ཏན་མ་ལུས་པ་ཡོངས་སུ་རྫོགས། དགུང་ལོ་བཅུ་པར་ཆོས་རྒྱལ་སྡེ་དགེ་སངས་རྒྱས་བསྟན་པའི་བཀའ་ལུང་གིས་བསྐུལ་ཏེ་དཔལ་ཡུལ་རྣམ་རྒྱལ་རྩེར་ཕེབས་ནས་འཁོར་ལོ་གསུམ་གྱི་མངའ་ཐང་རབ་ཏུ་རྒྱས། སྐུ་ཚེའི་སྨད་ལ་ལྷ་རི་འོད་གསལ་སྒང་གི་རི་ཁྲོད་དུ་བཞུགས་ནས་རྫོགས་ཆེན་སྣང་བཞིའི་འོད་གསལ་མཐར་ཕྱིན། རེ་གསུམ་པར་ངོ་མཚར་བའི་ལྟས་དང་བཅས་སྐུ་མྱ་ངན་ལས་འདས་སོ། །རྗེ་ཉིད་ཀྱི་དབོན་པོ་པདྨ་ལྷུན་གྲུབ་རྒྱ་མཚོ་ལ། ཀཿཐོག་ངེས་དོན་བརྒྱུད་པའི་བསྟན་པ་འདི། །གང་ལ་བབས་པ་དེ་ཡི་འཛིན་དགོས་ཕྱིར། །ཞེས་སོགས་ཀྱི་ཞལ་གདམས་གསུངས་ནས་དོན་གྱི་བསྟན་པ་གཏད། དབོན་དེ་ལས་ཐུགས་སྲས་པདྨ་ནོར་བུ་དང་། བླ་མ་ཀརྨ་བཀྲ་ཤིས་སོགས་སློབ་བརྒྱུད་དང་བཅས་པ། དེ་དག་གི་སྐྱེ་སྤྲུལ་རིམ་པར་བྱོན་པ་རྣམས་ཀྱི་གདན་ལེགས་པར་བསྐྱངས། ཆོས་ལུགས་ནི་སྔ་འགྱུར་བཀའ་མ་དང་། གནམ་ཆོས། གཏེར་སྟོན་རཏྣ་གླིང་པའི་གཏེར་ཆོས་སུ་མཛད། ཁྱད་པར་དུ་རྒྱ་སྤྲུལ་རིན་པོ་ཆེ་པདྨ་མདོ་སྔགས་བསྟན་འཛིན་དང་། གྲུབ་དབང་པདྨ་ནོར་བུའི་སྐུ་སྐྱེ་གསུམ་པ་ཐུབ་བསྟན་ཆོས་ཀྱི་གླང་པོ་སོགས་ཀྱིས་སྔ་འགྱུར་བཀའ་གཏེར་ཡོངས་ཀྱི་བསྟན་པ་རིན་པོ་ཆེ་བཤད་དང་སྒྲུབ་པའི་ཕྲིན་ལས་རླབས་ཆེན་པོས་ཡོངས་སུ་སྐྱོང་བ་ལས་གྲུབ་དབང་དཔལ་ཡུལ་བ་ཞེས་གྲགས་པའི་བ་དན་གངས་ལྗོངས་ཁྱོན་དུ་ཁྱབ་པའི་ཆོས་རྒྱུན་འདི་བྱུང་བ་ཡིན། དེ་སྔ་ཕན་འཁོར་ལོ་གསུམ་གྱི་ཕྲིན་ལས་ནམ་མཁའ་དང་མཉམ་པའི་གདན་རབས་ཀྱི་ཕྲེང་བ་བཅུ་གཅིག་རིམ་པར་བྱོན་ནས་གསང་ཆེན་སྙིང་པོའི་རིང་ལུགས་བླ་མེད་ཡོ་ག་གསུམ་གྱི་བསྟན་པ་དར་ཁྱབ་ཆེན་པོ་བྱུང་བ་དང་། གསུམ་ལྡན་རྡོ་རྗེ་འཛིན་པའི་དགེ་སློང་གྲུབ་བརྙེས་ཁྲི་ཕྲག་དུ་མ་བགྲངས་པ་བྱོན་ཅིང་། ཆོས་བརྒྱུད་འཛིན་པའི་དགོན་ལག་གངས་ལྗོངས་མདོ་ཁམས་ཀྱི་ཡུལ་གྲུར་གྲངས་བཞི་བརྒྱ་ཙམ་དང་། དགེ་འདུན་ཁྲི་ཕྲག་བྱོན་པ་བྱུང་ཡོད་ཀྱང་། རིག་གནས་གསར་བརྗེའི་དུས་སྐབས་ཀྱི་གཏོར་སྐྱོན་རྒྱལ་ཡོངས་ཀྱི་ཁྱོན་དང་འདྲ་བས་ཉམས་རྒུད་ཆེན་པོ་བྱུང་བ་དེང་སྐབས་རགས་ཙམ་གྱི་སླར་གསོ་བྱུང་ནས་སྔ་མའི་ལམ་སྲོལ་གྱི་བཤད་སྒྲུབ་ཀྱི་ཉམས་བཞེས་མཛད་བཞིན་པར་མཆིས་པ་བཅས་སོ། །
དེ་ལྟར་སྔ་འགྱུར་བའི་ཆོས་སྡེ་ཆེན་པོ་དེ་རྣམས་ལས་འཕྲོས་པའི་དགོན་སྡེ་སོ་སོར་སྨོས་ཀྱི་མི་ལང་ཞིང་ཁྱད་པར་སྙིགས་མའི་དུས་འདིར་གངས་ལྗོངས་ཐུབ་བསྟན་སྤྱི་དང་བྱེ་བྲག་གསང་ཆེན་རྡོ་རྗེ་ཐེག་པའི་བསྟན་པའི་སྙིང་པོ་སྔ་འགྱུར་རྙིང་མ་པ་ཞེས་ཡོངས་སུ་གྲགས་པའི་རིང་ལུགས་སླར་ཡང་གསལ་བར་བྱེད་པ་ལ་སུས་ཀྱང་འགྲན་མི་བཟོད་པའི་འཇིགས་བྲལ་གྱི་སློབ་དཔོན་ཆེན་པོ་བཀའ་བབས་བདུན་ལྡན་འཇམ་དབྱངས་མཁྱེན་བརྩེའི་དབང་པོ་དང་། མཛོད་ལྔའི་ཤིང་རྟ་འཇམ་མགོན་བློ་གྲོས་མཐའ་ཡས་པའི་སྡེ་གཉིས་ཀྱི་ཕྲིན་ལས་རྒྱ་མཚོའི་གོས་ཅན་གྱི་ཐ་གྲུ་ཀུན་ཏུ་ཁྱབ་པར་བརྡལ་བཞིན་པ་དང་རྙིང་མ་རང་རྐང་གི་ལྟ་གྲུབ་ཟབ་མོའི་དོན་རྣམས་ཐུགས་སུ་མ་ཤོང་བའི་རྟོག་གེ་པ་ཁ་ཅིག་གི་ངོར། ཀུན་མཁྱེན་རོང་ཀློང་རྣམ་གཉིས་དང་། མངའ་རིས་པཎ་ཆེན། གཏེར་ཆེན་རཏྣ་གླིང་པ། སོག་ཟློག་པ་བློ་གྲོས་བཟང་པོ། སྨིན་གླིང་སྐུ་མཆེད། རིག་འཛིན་འཇིགས་མེད་གླིང་པ། ཀཿཐོག་དགེ་རྩེ་པཎ་ཆེན་སོགས་ཀྱིས་རྙིང་མའི་ལྟ་གྲུབ་ཟབ་མོ་དག་ཐེར་དང་བརྒལ་ལམ་བཅས་ཀྱི་གསལ་བར་བྱས་པ་དང་། ཁྱད་པར་རྗེ་བཙུན་འཇམ་དཔལ་དབྱངས་མིའི་ཟོལ་དུ་བྱོན་པ་འཇམ་མགོན་མི་ཕམ་ཕྱོགས་ལས་རྣམ་རྒྱལ་སློབ་བརྒྱུད་དང་བཅས་པས་སྔ་འགྱུར་རང་ལུགས་ཀྱི་ལྟ་གྲུབ་ཐུན་མོང་མིན་པའི་ཟབ་གནད་རྣམས་སླར་ཡང་ལུང་རིགས་མན་ངག་བཅས་ཀྱིས་གཏན་ལ་ཕབ། ཕས་རྒོལ་གྱི་ལོག་རྟོག་མཐའ་དག་བརྒལ་རྟགས་ཀྱི་གཏན་ཚིགས་ཡང་དག་པས་ཚར་བཅད། རང་ལུགས་ཀྱི་ལྟ་སྤྱོད་རྣམ་པར་དག་པ་འཇིགས་མེད་དབྱར་རྔའི་སྒྲ་དབྱངས་ཕྱོགས་དུས་ཀུན་ཏུ་ཁྱབ་པར་བསྒྲགས་པ་ལ་སྔ་འགྱུར་རྙིང་མ་བ་ཞེས་ཡོངས་སུ་གྲགས་པའོ། ། སརྦ་མངྒལཾ། ། ། །
གྲུ་བཞི་ནར་མོའི་དབྱིབས་
གྲུ་བཞི་ནར་མོའི་དབྱིབས་།རིགས་ཤིག་ནི་ལས་གྲུབ་དེ་ཀྱི་དེ་ཞིག་ལཡིན་ཡིནི་བཞི་ཤིག་ནམཐའ་བཞི་དབྱིབས་པ་ཞིང་དབྱིབས་ཡིན་།མཐའ་།
སཱན་ཏི་ཡ་གོ (ཅི་ལི།)
སཱན་ཏི་ཡ་གོ་(Santiago)ནི་ཅི་ལི་ཡི་རྒྱལ་ས་རེད།
རྔོག་ཚོ་བ་ལྔ་
རྔོག་ཚོ་བ་ལྔ་ནི་བསང་ཆུ་རྫོང་གི་ཤར་ལྷོའི་མཚམས་སུ་གནས་ཤིང་། ད་སྐབས་གཙོས་གྲོང་ཁྱེར་གྱི་ཁོངས་གཏོགས་ཡིན།  ཤར་ལྷོར་ཅོ་ནེ་ཝ་དམར་དང་བྲག་དཀར་ལུང་།  ནུབ་ཏུ་ཀླུ་ཤོད།  བྱང་དུ་རྡོ་དཀར་དང་འབོ་ར་ཚོ་བཞི་བཅས་དང་ས་མཚམས་འདྲེས་ཤིང་ད་ལྟ་རྒྱལ་མོ་དགོན་གྱི་ཡུལ་ཁོངས་སུ་གཏོགས་ཤིང་དུད་གྲངས་དྲུག་བརྒྱ་དང་མི་གྲངས་བཞི་སྟོང་ལྷག་ཡོད།  རྔོག་ཚོ་བ་ལྔ་ལས་ཚོ་བ་གཅིག་ཀླུ་ཤོད་ཀྱི་ཁོངས་སུ་གཏོགས་པ་ཕུད།  གཞན་རྣམས་རྒྱལ་མོ་དགོན་གྱི་ཁོངས་སུ་གཏོགས།  རྔོག་ཅེས་པ་ནི་ལོ་རྒྱུས་ཡིག་ཚང་དང་ངག་རྒྱུན་ལྟར་ན།  བཀའ་བརྒྱུད་པའི་བླ་མ་སྒྲ་སྒྱུར་མར་པའི་ཐུགས་སྲས་ཀ་ཆེན་བཞིའི་ནང་ནས་རྔོག་ཆོས་སྐུ་རྡོ་རྗེ་ནི་བསྟན་པ་ཕྱི་དར་སྐབས་ཀྱི་ལོ་ཆེན་གསུམ་གྱི་ནང་ཚན་རྔོག་བློ་ལྡན་ཤེས་རབ་དང་གདུང་རྒྱུད་གཅིག་ཡིན།  རྔོག་ཆོས་སྐུ་རྡོ་རྗེས་རྔོག་གི་རུས་སུ་གཏོགས་པའི་ཚོ་བ་ཁ་ཤས་གཙང་ནས་འདིར་སླེབས།  གཞི་བདག་ཨ་མྱེ་དབང་རྒྱལ་རི་བོའི་རི་སིལ་དུ་གཞི་བཅས་ནས་བསྡད།  རུས་རིང་ཚོ་མིང་དུ་ཐོགས་ཏེ་རྔོག་ཚོ་བ་གསོལ་ཞེས་གསུངས།  རྔོག་གི་མ་ཁྱིམ་ལས་མགོ་ཚ་དང་ཝ་ཚ་ཞེས་པའི་བུ་གཉིས་བྱུང་།  ནར་སོན་ཚེ་སོ་སོར་གྱེས་ཏེ་གཞིས་ཆགས།  མགོ་ཚ་ལ་བུ་གཉིས་བྱུང་ཞིང་བུ་གཉིས་ཀ་ཚོ་བ་གཉིས་སུ་འཕེལ།  ཝ་ཚར་བུ་གསུམ་བྱུང་ཞིང་བུ་གསུམ་ལས་ཚོ་བ་གསུམ་བྱུང་བས་བསྡོམས་པས་རྔོག་ཚོ་བ་ལྔ་བྱུང་ངོ་། །རྔོག་ཚོ་བ་ལྔ་ནི་བསང་ཆུ་རྫོང་ཁོངས་ཀྱི་ཚོ་པ་ཆགས་སྔ་ཤོས་ཀྱི་ཡུལ་ཁག་ཅིག་ཡིན།
རེབ་ཚའི་ཤོག་པ།
དེར་མ་མོ་སུམ་ན། མགར་རུ་ཉིན།  མགར་རུ་སྲིབ།  ཨ་མགོན་ནང་།  ཚ་རྡོར།  སྟག་རུ་ནང་།  སྡེང་ག་ནང་བཅས་སྡེ་ཚོ་བདུན་ཡོད །
ཤིང་ར་ཚ་མདོའི་ཤོག་པ།
དེར་ཚ་མདོ་ཁོག ཚ་མདོ་སྟོད།  ཤིང་ར་ཁོག  ཤིང་ར་མདོ་བཅས་སྡེ་ཚོ་བཞི་ཡོད།
སྒ་ཤིས་ཤོག་པ།
དེར་རྒྱལ་མོ། དགུན་རུ་མཐིལ།  འདྲ་སྤུས།  རྔོག་ཕུག་བཅས་སྡེ་ཚོ་བཞི་ཡོད།
རྔོག་མདོ་བའི་ཤོག་པ།
དེར་རྔོག་ཤིས་ཁོག རྔོག་ཕར་ངོ་།  རྔོག་རུ་ནང་།  བཱ་ཅི།  གསེར་འོད་མདོ།  གསེར་འོད་སྒང་བཅས་སྡེ་ཚོ་དྲུག་མངའ།  གོང་སྨྲས་ཤོག་པ་བཞི་དེང་སང་རྒྱལ་མོ་དགོན་ཞང་གི་ཁོངས་སུ་གཏོགས་སོ། །
ལོ་བའི་ཤོག་པ།
དེར་ལོ་བའི་མཚེར། ནུས་ཅན་ནང་།  རི་འགབ།  སྐེད་སྐྱ།  ཀོའུ་བརྡ།  ལུང་ནག  ཕ་གྱོད་བཅས་སྡེ་ཚོ་བདུན་ཡོད།
སྐས་དབྱིབས་
སྐས་དབྱིབས་།རིགས་ཤིག་ནི་ལས་གྲུབ་དེ་ཀྱི་དེ་ཞིག་ལཡིན་ཡིནི་བཞི་ཤིག་ནམཐའ་བཞི་དབྱིབས་པ་ཞིང་དབྱིབས་ཡིན་།མཐའ་།
ཨེན་ཊི་གུའ་དང་བར་བུ་ཌ།
ཨེན་ཊི་གུའ་དང་བར་བུ་ཌ་(Antigua and Barbuda)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་སེནཊི་ཇཱོན་སི་རེད།
སེནཊི་ཇཱོན་སི། (ཨེན་ཊི་གུའ་དང་བར་བུ་ཌ།)
སེནཊི་ཇཱོན་སི་(St. John's)ནི་ཨེན་ཊི་གུའ་དང་བར་བུ་ཌ་ཡི་རྒྱལ་ས་རེད།
༡༧༧༢ལོ།
༡༧༧༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བཙན་པོའི་བང་སོ།
དེ་ཡང་ཡོངས་གྲགས་ཀྱི་ལོ་རྒྱུས་དེབ་ཐེར་རྣམས་སུ་བྱུང་བ་ལྟར་ན། གཉའ་ཁྲི་བཙན་པོ་སོགས་གནམ་གྱི་ཁྲི་བདུན་རྣམས་རིམ་པ་བཞིན་དུ་རྨུ་ཐག་ལ་འཇུས་ནས་རྨུ་སྐས་ལ་འཛེགས་ཏེ་ནམ་མཁའི་དབྱིངས་སུ་འཇའ་ཚོན་ཡལ་བ་ལྟར་སོང་བས་ན་དེ་རྣམས་གྲོངས་པའི་བང་སོ་གནམ་ལ་བཏབ་པར་གྲགས། སྟོད་ཀྱི་སྟེང་གཉིས་ཀྱི་དང་པོ་རྒྱལ་པོ་གྲི་གུམ་བཙན་པོ་དང་བློན་པོ་ལོ་ངམ་རྟ་རྫི་གཉིས་འཐབ་སྟེ་རྒྱལ་པོ་བཀྲོངས། དེ་ནི་རྒྱལ་པོ་ལོ་ངམ་རྟ་རྫིའི་གཡོ་འོག་ཏུ་ཚུད་པས་གནམ་གྱི་རྨུ་ཐག་རང་ཉིད་ཀྱིས་བཅད་པས་ནམ་མཁར་བྱོན་མ་ཐུབ་པར་ས་ཐོག་ཏུ་ལུས་ནས་པུར་བྱུང་བ་ལས་བོད་ཀྱི་བཙན་པོར་བང་སོ་བརྩིགས་པའི་སྲོལ་དར་བ་ཡིན།
རྒྱལ་པོ་གྲི་གུམ་བཙན་པོ་ནས་གླང་དར་མའི་བར་དུ་སྟོད་ཀྱི་སྟེང་གཉིས། ས་ཡི་ལེགས་དྲུག བར་གྱི་ལྡེ་བརྒྱད། འོག་གི་བཙན་ལྔ། སྐྱིད་པའི་གདུང་རབས་བརྒྱད། ཤིན་ནུ་སྐྱིད་པའི་གདུང་རབས་ལྔ། སྨད་ཀྱི་སྟེང་གཅིག་བཅས་བཙན་པོ་སུམ་ཅུ་སོ་ལྔ་རིམ་པར་བྱོན་པ་ཀུན་ལ་བང་སོ་མཆིས་ཤིང་། བང་སོ་བཏབ་ཡུལ་ཐད་ལའང་༼མཁས་པའི་དགའ་སྟོན༽དུ་སྟེང་གཉིས་བང་སོ་རྫ་དང་གཡའ་ལ་བཏབ་ཅེས་རི་སྒང་གི་ཆེས་མཐོ་སར་བཏབ་པ་དང་། ལེགས་དྲུག་བང་སོ་གཡའ་སྤང་མཚམས་སུ་བཏབ་ཅེས་སྔ་མ་ལས་ཅུང་ཟད་ཕབ་སྟེ་བཏབ་པ་དང་། ལྡེ་བརྒྱད་བང་སོ་ཆུ་བོའི་གཞུང་ལ་བཏབ་ཅེས་གསུངས་ཤིང་། བང་སོའི་བཟོ་དབྱིབས་ལ་ཡང་སྣ་ཚོགས་ཡོད་པ་ལས་གཙོ་ཆེ་བ་གཉིས་སུ་འདུ་ཆོག་པར་སྣང་སྟེ་སྟོད་ཀྱི་སྟེང་གཉིས་ནས་འོག་གི་བཙན་ལྔ་ཡན་ཆད་ཀྱི་བཙན་པོའི་བང་སོ་རྫ་རི་མཐོ་ཞིང་བཙན་པའི་གནས་སུ་བརྩིགས་ཤིང་། བང་སོ་བརྩིས་པའི་དབྱིབས་ཟླུམ་པོ་ཉིད་དུ་ངེས། དེ་མན་ཆད་ནས་བཙན་པོའི་བང་སོ་རི་ལ་བརྩིགས་པ་ལས་ཡུལ་དུ་འདེབས་པའི་སྲོལ་དུ་གནས་སྤོས། གནམ་རི་སྲོང་བཙན་གྱི་དུས་ནས་བང་སོ་གྲུ་བཞིར་བརྩིགས་པའི་སྲོལ་དར།
ཆོས་རྒྱལ་བང་སོར་བང་སོ་ཇི་ཙམ་ཡོད་མེད་སྐོར༼ཆོས་འབྱུང་མཁས་པའི་དགའ་སྟོན༽སོགས་ལྟར་ན་ས་དེར་བང་སོ་ཉི་ཤུ་རྩ་གཅིག་ཙམ་ཡོད་འདུག་ཀྱང་། ད་ཆ་དེ་ལྟ་བུའི་མང་པོ་མཐོང་རྒྱུ་མེད་པ་ནི་ལ་ལ་དམག་འཁྲུག་དང་དུས་ཟིང་ནང་གཏོར་བརླག་སོང་བའམ་ཡང་ན་ལ་ལ་ཆར་ཆུས་འཇིག་པ་གང་རུང་བྱུང་བར་ངེས། ཡང་སྙིང་བང་སོ་ཁ་གྲངས་ཇི་ཙམ་ཡོད་མེད་ནི་མཁས་དབང་རྣམས་ཀྱིས་རྟོག་ཞིབ་གནང་གཞིར་གྱུར། ད་ཆ་མུ་ར་རིའི་འདབས་སུ་བང་སོ་བརྒྱད་དགུ་ཙམ་ཞིག་དངོས་སུ་མཐོང་རྒྱུ་ཡོད་ཀྱང་བང་སོ་དེ་དག་གི་ནང་དུ་བཙན་པོ་སུ་དང་སུ་བཞུགས་ཡོད་མེད་ཐད་ལ་ཡང་ཡོངས་སུ་གཏན་འཁེལ་བའི་ཚིག་ཐག་གཅོད་པར་དཀའ། འོན་ཀྱང་སྲོང་བཙན་སྒམ་པོ་དང་ཁྲི་སྲོང་ལྡེ་བཙན། ཁྲི་རལ་པ་ཅན་བཅས་ཀྱི་བང་སོ་ངོས་འཛིན་རྒྱུའི་ཐད་ཕལ་ཆེ་བ་གཅིག་མཐུན་ཡིན།
ད་ཡོད་ཀྱི་བང་སོ་རྣམས་ནི་ས་རྡོས་བརྩིགས་པའི་ཐོག་ལེབ་མོ་ཤ་སྟག་རེད། བང་སོའི་ཞིག་ཁ་ནས་གྱང་ཤུལ་བང་རིམ་གསལ་པོ་མཐོང་རྒྱུ་འདུག་པས་གྱང་སྟར་རེའི་དབར་ལ་མཐོ་ཚད་སྨིད་བཅོ་ལྔ་ནས་ཉི་ཤུ་བར་ཟིན། དང་ཐོག་བང་སོ་དེ་དག་སྟེང་དབྱིབས་གྲུ་བཞི་ཡིན་སྲིད་ཀྱང་དུས་ཡུན་རིང་པོའི་ནང་ཆར་ཆུས་བཤལ་བའི་དབང་གིས་ད་ཆ་བང་སོའི་སྟེང་ཐོག་རྣམས་དབྱིབས་སྒོར་མོ་ཆགས་ཡོད་པ་ཡིན།
མུ་ར་རིའི་རི་སྐེད་མཚམས་སུ་བང་སོ་ཞིག་ཡོད་པ་དེ་ནི་བང་སོ་ཀུན་ལས་གནས་ས་མཐོ་ཤོས་དང་ཆེ་ཤོས་ཡིན་པས་བང་སོ་དེའི་སྟེང་དུ་ལངས་ནས་ལྟ་སྐབས་རི་གཤམ་གྱི་བང་སོ་ཐམས་ཅད་གསལ་པོ་མཐོང་ཐུབ། བང་སོ་དེའི་ཤར་དུ་གཟུགས་ཚད་སྤྱི་ཁྲེ་གཅིག་དང་སྐར་མ་ལྔ་བཅུ་ང་ལྔ་ཙམ་ཟིན་པའི་རྡོའི་སེང་གེ་ལག་གཡས་པ་ལ་ཆག་སྐྱོན་ཤོར་བ་གཅིག་དང་། ནུབ་ཏུ་རྡོའི་སེང་གེ་ཉལ་མ་མགོ་མེད་གཅིག་བཅས་ཡོད། དེ་ནི་ཁྲི་ལྡེ་བཙུག་བརྟན་མེས་ཨག་ཚོམ་གྱི་བང་སོ་ཡིན་པར་གྲགས། བང་སོ་དང་པོར་ངོས་འཛིན།
ཁྲི་སྲོང་ལྡེ་བཙན་གྱི་བང་སོ་ནི་མུ་ར་རིའི་ཤར་ངོས་རི་ཟུར་དུ་བཏབ་ཡོད། ལོ་རྒྱུས་ཀྱི་དེབ་ཐེར་ནང་དེ་ཡི་བང་སོ་མུ་ར་རི་ལ་བརྩིགས། གྲལ་ནི་ཡབ་ཀྱི་རྒྱབ་ངོས་གཡས་ན་ཡོད། དེ་ནི་མ་གྲོངས་དུས་ནས་ཉིད་ཀྱིས་བརྩིགས། མིང་ནི་འཕྲུལ་རི་གཙུག་སྣང་བྱ་བ་བཏགས། དེ་ཡི་རྩ་ན་རྡོ་རིང་གཅིག་ཀྱང་ཡོད། བང་སོ་ཕྱི་རྒྱན་ཅན་དུ་གྲགས་པར་གྱུར་ཞེས་འཁོད་ཡོད་ཀྱང་དེང་སྐབས་རྒྱལ་པོ་ཁྲི་སྲོང་ལྡེ་བཙན་གྱི་བང་སོའི་མདུན་དུ་རྡོ་རིང་མཐོང་རྒྱུ་མེད།
སྲོང་བཙན་བང་སོ།
ཆོས་རྒྱལ་སྲོང་བཙན་སྒམ་པོའི་བང་སོ་ནི་བང་སོ་དང་པོའི་གཡོན་ངོས་རི་གཤམ་གྱི་ཆུ་བོའི་འགྲམ་དུ་ཆགས། དེ་ཡང་མཐའ་ལྕགས་རིས་བསྐོར་བའི་ནང་བང་སོའི་སྒོ་ནུབ་ཏུ་གཏད་པ་ལ་གྱང་རིམ་པ་གཉིས་ཀྱིས་བསྐོར་ཞིང་ནང་དུ་རྡོ་རྩིག་ཉིས་སྐོར་ཅན་སྟེང་ཐོག་ཕུབ་པ་དེའི་སྟེང་ལྷ་ཁང་དམར་པོ་སྒོ་ཤར་དུ་གཏད་པ།  ད་ཡོད་ལྷ་ཁང་མདོ་སྦུག་གཉིས་ལ་རྒྱ་ཁྱོན་ཀ་དྲུག་གི་ས།  ནང་རྟེན་དུ་རྒྱལ་བ་བྱམས་པ་འཁོར་དུ་ཕྱག་གཡས་ནས་བརྩིས་འཕགས་པ་ལོ་ཀེ་ཤྭ་ར།  མར་མེ་མཛད།  རྒྱལ་བ་ཚེ་དཔག་མེད།  ཕྱག་རྡོར་བཅས་དང་།  ཕྱག་གཡོན་དུ་སྤྱན་རས་གཟིགས་ཕྱག་སྟོང་སྤྱན་སྟོང་།  ཤཱཀྱ་ཐུབ་པ།  གུ་རུ་སྣང་སྲིད།  རྟ་མགྲིན་དཔའ་འཇིགས།  མདོ་རུ་ཆོས་རྒྱལ་སྲོང་བཙན་སྒམ་པོ་དང་། གཡས་སུ་རྒྱ་བཟའ། བློན་པོ་མགར་བ་སྟོང་བཙན། གཡོན་དུ་བལ་བཟའ་དང་། ཐོན་མི་སམ་བྷོ་ཊ་སོགས་རྟེན་མང་དུ་བཞུགས་ལ་ད་དུང་ལྡེབས་བྲིས་ཀྱང་མང་པོ་ཡོད། དེ་བཞིན་སྔར་སྲོང་བཙན་ལྷ་ཁང་གི་ནང་སྒོའི་ལྷོ་ངོས་སུ་སྲོང་བཙན་བང་སོའི་དཀར་ཆག་བཀོད་ཡོད་སྐད་དང་དཀར་ཆག་ནང་སྲོང་བཙན་བང་སོ་ཆུ་བོའི་མདའ་རུ་ཆགས་ཆེ་ཆུང་ཚད་ནི་དཔའ་ཆེན་མདའ་རྒྱང་གང་།  སྟེང་གི་ཞེང་ནི་ཉག་གི་རྡོ་རྒྱང་གང་།  ནང་དུ་ལྷ་ཁང་ལྔ་ཡི་བཞུགས་སུ་གསོལ།  བང་སོ་ནང་རྒྱན་ཅན་དུ་གྲགས་པ་ཡིན།  གསང་བའི་མཚན་ནི་མུ་རི་སྨུག་པོ་ཞེས་འཛམ་བུ་གླིང་གི་ནོར་ཕུད་ལན་གསུམ་བསྡུས།  ལྷ་ཀླུ་མི་ཡི་སྐྱེ་འགྲོའི་བདེ་སྐྱིད་བསྐྲུན་ཞེས་འཁོད་ཡོད་པ་དང་།  ད་དུང་ལོ་རྒྱུས་ཀྱི་ཡིག་ཆ་འགའ་རེའི་ནང་བང་སོ་འདིར་རེའུ་མིག་དགུ་ཡོད་པའི་དབུས་སུ་བཙན་པོའི་སྐུ་ཕུང་གསེར་གྱིས་བཏུམས་པ་བཞུགས་ཤིང་།  ནང་གི་རེའུ་མིག་ཐམས་ཅད་ནོར་གྱིས་བཀང་བ་དང་སྙིགས་མའི་དུས་སུ་ཆུ་བོས་འཇིག་སྟེ་གནས་སྒོ་ཕྱེ་རྒྱུ་སོགས་བརྗོད་འདུག  མཁས་པ་ལ་ལས་ཆོས་རྒྱལ་སྲོང་བཙན་སྒམ་པོའི་བང་སོ་དེ་བང་སོ་ཨང་ལྔ་པར་བརྩི་བ་དང་ཁྲི་སྲོང་ལྡེ་བཙན་གྱི་བང་སོ་དེ་བང་སོ་ཨང་བརྒྱད་པར་འཇོག་པ་རེད།  དེ་ལྟར་པུར་རྒྱལ་བཙན་པོའི་བང་སོ་དེ་དག་གི་ནང་ནས་ལྷ་ཁང་རྣམས་རྩ་ཞིག་སོང་བ་ཕུད་ད་ལྟ་ལྷག་བསྡད་པ་རྣམས་སྤྱི་ལོ ༡༩༦༡ ལོ་ནས་བཟུང་རྒྱལ་ཡོང་ཀྱི་གཙོ་གནད་རིག་དངོས་སྡེ་ཚན་གྱི་ཁོངས་སུ་གཏོགས་པས་རྒྱལ་ཁབ་ནས་དོ་དམ་སྲུང་སྐྱོབ་མཛད་བཞིན་ཡོད། །
བ་ཧ་མཱ་སི།
བ་ཧ་མཱ་སི་ངམ་བྷ་ཧ་མ་སུ་(The Bahamas)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ན་སའོ་རེད།
མཉམ་འགྲོ་མཐའ་བཞི་བྱིསབད།
མཉམ་འགྲོ་མཐའ་བཞི་བྱིསབད།།རིགས་ཤིག་ནི་ལས་གྲུབ་དེ་ཀྱི་དེ་ཞིག་ལཡིན་ཡིནི་བཞི་ཤིག་ནམཐའ་བཞི་དབྱིབས་པ་ཞིང་དབྱིབས་ཡིན་།མཐའ་།
ཉི་མ་ལྷ་ས། རྩོམ་རིག་མེ་ལོང་།
<<དགོས་དམིགས་ནི།>> བོད་ཀྱི་མདོ་དབུས་ཁམས་སུ་བོད་ཡིག་གི་དྲ་རྒྱ་ལོ་རེ་བཞིན་འཕེལ་རྒྱས་དང་སྣ་མང་ཅན་ཏུ་འགྲོ་བཞིན་ཡོད་ནའང༌། བོད་ཀྱི་རྒྱལ་ས་ལྷ་ས་ཞེས་འབོད་པའི་དྲ་ཚིགས་གསར་པ་ཞིག་བྱུང་ན་བསམས་ཏེ་༢༠༡༢ལོར་གསར་དུ་འཆར་འགོད་བཏབས་ནས་༢༠༡༤ལོར་དངོས་སུ་བཟོ་འགོ་བརྩམས་པ་ཞིག་ཡིན།
<<ཆ་འཕྲིན་གསར་བ་འདི་ནི། >>བོད་ཕྱི་ནང་གཉིས་སུ་ཡོད་པའི་བོད་མིའི་གཞོན་སྐྱེས་ཁག་ཅིག་གིས་མ་སྐུལ་དང་བླང་གིས་གཙོ་གཉེར་བྱེད་བཞིན་པའི་བོད་ཡིག་གི་དྲ་ཚིགས་ཤིག་ཡིན་ལ། བོད་དང་བོད་མི་རང་གི་ཆ་འཕྲིན་ལག་རྩལ་ཐད་སྔར་མེད་ཀྱི་སྐུལ་འདེད་གཏོང་བཞིན་པའི་རྣམ་པ་གསར་པའི་ལམ་དུ་མདུན་བསྐྱོད་བྱས་ཡོད་པས། དེང་རབས་གྲགས་ཅན་དྲ་རྒྱའི་ཆ་རྐྱེན་ཕལ་ཆེ་བ་ཚང་ཡོད་ཅེས་ཞུ་ན་ངོ་མནོང་མི་དགོས་པའི་སྤོབས་པ་ཡོད།
<<ཐུགས་སྣང་ཞུ་རྒྱུ་ཞིག་ལ། >>དྲ་རྒྱ་འདི་བོད་ནང་དུ་ཡོད་པའི་རྩོམ་པ་པོ་རྣམས་ཀྱི་ཆེད་དུ་དམིགས་ནས་བཟོས་པ་ཞིག་ཡིན་ན་རྩོམ་པ་པོ་རྣམ་པས་ཆབ་སྲིད་དང་འབྲེལ་བའི་རྩོམ་ཡིག་རིགས་མ་བསྐུར་རོགས་ཞེས་རེ་སྐུལ་ཞུ་རྒྱུ་ཡིན། དེ་མིན་གཞན་བོད་ཀྱི་ཆོས་དང་རིག་གཞུང༌། ལོ་རྒྱུས་དང་སྐད་ཡིག གནའ་དེང་གི་ཚན་རིག་དང་འབྲེལ་བའི་རྩོམ་ཡིག སྒྱུ་རྩལ་རྩོམ་རིག་སོགས་བསྐུར་དང༌། ང་ཚོས་མྱུར་དུ་དྲ་ངོས་སུ་འགོད་ཐུབ་པ་ཞུ་རྒྱུ་ཡིན། གཞན་ཡང་མཉེན་ཤོག་ཨེམ་ཨེ་སི་ཝོ་ཌི་༼MS-Word༽དང༌། རབ་བྱུང་ན་ཡུ་ཌི་པེ་༼UDP༽བོད་ཡིག་མཉེན་ཤོག དེ་བཞིན་ཝོ་ཌི་པེ་ཌི་༼Word Pad༽ གང་རུང་དུ་གཏག་རྗེས་གློག་འཕྲིན་ཁ་བྱང་བརྒྱུད་དེ་བསྐུར་ཆོག་ལ། རང་ཉིད་ནས་དྲ་རྒྱར་དེབ་བསྐྱེལ་གནང་སྟེ། རང་མོས་ཀྱིས་དྲ་བའི་སྡེ་ཚན་གང་ཞིག་ཏུ་སྤེལ་ཀྱང་ཆོག
ལྷ་ས་རྩོམ་རིག་མེ་ལོང་རྩོམ་སྒྲིག་ཁང་དུ་འབྲེལ་གཏུགས་བྱེད་ཚུལ་ནི། སྐད་འཕྲིན་ཁ་བྱང༌།          Lhasamelong དྲ་ཚིགས་གསར་བའི་ཁ་བྱང༌།    www.lhasapost.com
ལྷ་ས་རྩོམ་རིག་མེ་ལོང་གི་རྩོམ་སྒྲིག་ཚོགས་ཆུང༌། (༡) བསྟན་འཛིན་ནོར་རྒྱས། 	རྩོམ་སྒྲིག་འགན་འཛིན། དྲ་བ་བཟོ་སྒྲིག་པ། (༢) ཆོས་ཉིད་བཟང་པོ། རྩོམ་སྒྲིག་པ། དྲ་རྒྱ་དོམ་པ། (༣) ཀེ་རུ་ཧན། ཞིབ་འཇུག་པ། 	རྒྱ་ཡིག་ཕར་སྒྱུར་པ། (༥) ཚེ་རིང་མཚོ་མོ། 	ཞིབ་འཇུག་པ། དབྱིན་ཡིག་ཕབ་སྒྱུར་པ། (༦) དབྱངས་ཅན་སྒྲོལ་མ། ཞིབ་འཇུག་པ། རྒྱ་ཡིག་ཕབ་སྒྱུར་པ། (༧) བསྟན་འཛིན་ཆོས་གྲགས། 	རྩོམ་པ་པོ། 	དང་བླངས་པ།
ལུའུ་ཞུན་
ལུའུ་ཞུན། ( 鲁迅  1881-1936 ） མིང་གཞན་ལ་ཀྲོའུ་ཧྲུའུ་རེན་ཟེར།  ཁོང་ནི་བརྒྱ་ལོ་ཉི་ཤུ་པའི་ཀྲུང་གོའི་རྩོམ་པ་པོ་གྲགས་ཅན་ཞིག་སྟེ།  དེང་རབས་བརྩམས་སྒྲུང་དང་། ཕལ་སྐད་བརྩམས་སྒྲུང་།  ཉེ་རབས་རྩོམས་རིག་གི་རྨང་འདིང་མཁན་ཡིན།  བརྩམས་སྒྲུང་སྐོར་ལ << ང་རོ >> དང་།<< ཕ་ཡུལ། >> << སོམ་ཉི >>  << གཏམ་རྒྱུད་གསར་བསྒྲིགས >> སོགས་དང་།  འབོལ་རྩོམ་སྐོར་ལ་ << དུར >> དང་ << ཚ་རླུང་ >> ལྟ་བུ། ལྷུག་རྩོམ་སྐོར་ལ << རྩྭ་ལྡུམ >> སོགས་ཡོད།  སྐུ་ཞབས་ཧུའུ་ཧྲིས། " ལུའུ་ཞུན་ནི་རང་དབང་རིང་ལུགས་པ་འཁྲུལ་མེད་ཅིག་སྟེ། ཁོ་ནི་ང་ཚོའི་མི་ཡིན " ཞེས་གདེང་འཇོག་བྱས་ཡོད།